((i)) Η εκτέλεση του Ν.Καλύβα από την ΟΠΛΑ\n19/01/2010 1:35 πμ.\nοι συνεντεύξεις από τον Μαστρογιαννάκο πάρθηκαν από τον ιστορικό Άγγελο Αυγουστίδη\nε αφου το λέει ο Μαυρίκος έτσι θα είναι\nαπό οχι αλλο καρβουνο 19/01/2010 1:35 πμ.\nΤο βιβλίο του Μαυρίκου είναι εντελώς άχρηστο. Στην ουσία έχει αντιγράψει τις πηγές που αναφέρει και παρουσιάζει μια ανιστόρητη εκδοχή της ιστορίας του ΚΚΕ μανιχαϊστικού τύπου (οι καλοί και οι κακοί λες και το ΚΚΕ ήταν ενιαίο πράγμα από την ίδρυση του μέχρι το 1949). Φαίνεται πως όταν έχεις τις διασυνδέσεις και τις άκρες και βλάκας να είσαι βγάζεις και βιβλίο και στο τυπώνει το κόμμα στα καλύτερα εκδοτήρια της ελλάδας (βλ. Μαιλης).\nΚακά τα ψεματα αλλά η ΟΠΛΑ αν έπαιρνε την εξουσία το ΚΚΕ θα ήταν ένα πράγμα σαν τη GPU τη Σεκουριτατε και πάει λέγοντας. Γρήγορα θα ξεχνιοταν και πως όντως καθάρισε μερικά σκουπίδια του ανθρώπινου γένος και θα γινόταν ο πλεον μισητός θεσμός του "λαικοδημοκρατικού" και μετέπειτα "σοσιαλιστικού" καθεστώτος.\nΤα έργα της ΟΠΛΑ και της κάθε είδους ΟΠΛΑ τα ξέρουμε και στην Ισπανία και το Δεκέμβρη όπως γράφει και το αρχικό κείμενο.\nΔεν υπάρχει μόνο η "παληκαριά" όπως θέλει να μας πει ο γραφειοκράτης Μαυρίκος. Τα πράγματα είναι πολύ πιο σύνθετα.\nΓια την ΟΠΛΑ θεσσαλονίκης\nαπό αναδημοσίευση 19/01/2010 2:08 μμ.\nΈνα μικρό αφιέρωμα στον μαχητή της Στενής Αυτοάμυνας Θεσσαλονίκης (Ο.Π.Λ.Α), στον Ιορδάνη Σαπουτζόγλου. Αν ο Αλβανός Ακίνδυνος ήταν η ψυχή της ΟΠΛΑ Θεσσαλονίκης, ο Ιορδάνης Σαπουτζόγλου ήταν το πρωτοπαλίκαρό της. Ο πιο σκληρός και αποφασισμένος μαχητής της. Το κείμενο προέρχεται από το πολύ καλό βιβλίο του Τάσου Κατσαρού, "Μια απόφαση μάχομαι μέχρι το τέλος. Στενή Αυτοάμυνα (ΟΠΛΑ) 1946-1947", (Καβάλα 2003, αυτοέκδοση). Όπως μας πληροφορεί ο συγγραφέας, ο τίτλος του βιβλίου, "Μια απόφαση μάχομαι μέχρι το τέλος", ήταν ένα τραγούδι που "σιγοτραγουδούσαν οι κουρασμένες φωνές των τραυματισμένων πολιτοφυλάκων σε κάποιο νοσοκομείο της Λερίντα στον Ισπανικό εμφύλιο". Διαβάζοντας το βιογραφικό του παρτιζάνου Ιορδάνη Σαπουτζόγλου, δεν θα μπορέσουμε να μην προβούμε στις ανάλογες συγκρίσεις. Τιμή για πάντα στον Ιορδάνη Σαπουτζόγλου. Ο Ι. Σαπουτζόγλου. Σημείωμα της Ασφάλειας πίσω από τη φωτογραφία του Σαπουτζόγλου. Γεννήθηκε στα τέλη του 1924 στη Θεσσαλονίκη. Είχε έναν αδελφό, τον Πρόδρομο, γεννημένο επίσης στη Θεσσαλονίκη το 1927. Ήταν παιδιά φτωχής οικογένειας. Από νωρίς στερήθηκαν τους γονείς τους, οι οποίοι σκοτώθηκαν το 1941 στον πόλεμο. Ο Ιορδάνης διακρίθηκε στο άθλημα της πυγμαχίας. Έλαβε μέρος σε αγώνες και ήταν από τους καλύτερους. Στην κατοχή δεν ανακατεύτηκε με το αντάρτικο ως το 1943. Η πείνα της κατοχής τον ανάγκαζε να παίρνει το μόνο μεταφορικό μέσο που είχε, ένα ποδήλατο, και να πηγαίνει χιλιόμετρα μακριά από την πόλη, στο Σταυρό και στην Ολυμπιάδα, για να βρει τρόφιμα. Ο πόλεμος και ο θάνατος των γονιών του, τον έκαναν σκληρό. Μόνο έτσι μπορούσε να επιβιώσει κανείς στα δύσκολα εκείνα χρόνια. Το 1944, καθώς ο λαός στέναζε από την επιβολή της φασιστικής κατοχής, μια γυναίκα αριστερών καταβολών, από τη γειτονιά του Σαπουτζόγλου, πήγε στον ίδιο κλαίγοντας και του κατήγγειλε το γεγονός ότι ο αρχηγός της συμμορίας των ταγματασφαλιτών μπήκε στο σπίτι της για να σκοτώσει τον άνδρα της. Επειδή, όμως, δεν τον βρήκε, έκλεψε τα λιγοστά χρυσαφικά της, που τα κρατούσε για ώρα ανάγκης. Οργισμένος ο Ιορδάνης, καθώς πλέον το φαινόμενο αυτό ήταν καθημερινό, πήγε στο σπίτι του ταγματασφαλίτη. Αλλά αντί για τον ίδιο, συνάντησε τη γυναίκα του. Της ζήτησε εξηγήσεις και απαίτησε να επιστραφούν πίσω τα κλεμμένα. Η γυναίκα προσποιήθηκε ότι δεν γνώριζε τίποτα για την υπόθεση, ενώ ταυτόχρονα έριξε ύπουλα τα χρυσαφικά κάτω από τον καναπέ, νομίζοντας ότι έτσι θα ξεγελούσε τον Ιορδάνη. Αυτός, όμως την αντιλήφθηκε και με απειλητικό ύφος της έδωσε να καταλάβει ότι δεν είχε άλλη επιλογή από το να του τα δώσει πίσω. Έτσι τα πήρε κι έφυγε. Η γυναίκα του ταγματασφαλίτη κατήγγειλε το περιστατικό στην Αστυνομία. Μια βεντέτα δίχως τέλος, μόλις είχε αρχίσει. Ένας αστυνομικός ήρθε στο σπίτι του για να τον συλλάβει. Του ζήτησε να τον ακολουθήσει. Ο Ιορδάνης αρνήθηκε και με έντονο και αποφασιστικό ύφος, έτοιμος για όλα, του ζήτησε να σηκωθεί και να φύγει. Ήθελε να καταλάβουν ότι δε φοβόταν τίποτα. Θα πουλούσε ακριβά το τομάρι του. Ο αστυνομικός έφυγε και επέστρεψε με έναν ανώτερο Αξιωματικό. Χτύπησαν την πόρτα του σπιτιού του και αιφνιδιάζοντας τον, τον συνέλαβαν. Καθώς προχωρούσαν κι ενώ βρισκόντουσαν σε ένα στενό δρομάκι, ο Σαπουτζόγλου τους έπιασε από τα κεφάλια και άρχισε να τους γρονθοκοπεί. Σ’ αυτό τον βοήθησε η πυγμαχία που γνώριζε καλά. Μέχρι να συνέλθουν οι δύο αστυνομικοί, ο Ιορδάνης είχε εξαφανιστεί στα γύρω στενά. Ούτε οι πυροβολισμοί που έπεσαν κατάφεραν να τον σταματήσουν. Έτσι, έμειναν μόνο με την ταυτότητα του, την οποία είχαν πάρει κατά τη σύλληψη του. Μετά από αυτό το γεγονός, ντροπιασμένοι, δεν ανέφεραν τίποτα στο τμήμα. Η παρανομία και το αντάρτικο ήταν μονόδρομος. Όχι μόνο για τον Ιορδάνη, αλλά και για όλους τους αγωνιστές που πολεμούσαν για ανεξαρτησία και κοινωνική δικαιοσύνη, ενάντια στα φερέφωνα των Γερμανών, που θησαύριζαν πολιτικά από τον πατριωτισμό των λαϊκών τάξεων. Η σύγκρουση μεταξύ των λαϊκών δυνάμεων και των εθνικοφρόνων πήρε χαρακτήρα μαζικό. Η Θεσσαλονίκη στέναζε από τους παρακρατικούς. Έγιναν άγριες συγκρούσεις ανάμεσα στους αντάρτες και τους ταγματασφαλίτες. Οι φασίστες υποχώρησαν χάνοντας πολλούς δικούς τους, μαζί και τον κλέφτη των χρυσαφικών. Ο Ιορδάνης οργανώθηκε στην πολιτοφυλακή. Στο σπίτι του είχε αποθηκεύσει πολλά όπλα. Φοβήθηκε, όμως, μήπως συνελάμβαναν τον αδελφό του και γι' αυτό το λόγο πήρε τα όπλα και ότι άλλο ενοχοποιητικό στοιχείο υπήρχε στο σπίτι του και τα έκρυψε σε σπίτια αγωνιστών. Αποφάσισε, μάλιστα, να μην επιστρέψει στο σπίτι του, γιατί κάτι τέτοιο θα ήταν επικίνδυνο. Πριν φύγει, όμως, προειδοποίησε ένα δωσίλογο περιπτερά και τους εθνικόφρονες της γειτονιάς του να κάτσουν φρόνιμα, διότι την επόμενη φορά που θα έσχιζαν αφίσες και θα προπηλάκιζαν λαϊκούς αγωνιστές, θα απαντούσε ο ίδιος με κάθε μέσο που θα διέθετε. Αργότερα, για να αντιμετωπίσει τους θρασύδειλους, έγινε μέλος της Ο.Π.Λ.Α. (οργάνωση Προστασίας Λαϊκών Αγωνιστών). Εν τω μεταξύ, έμαθε ότι και ο αδελφός του, αγανακτισμένος κι αυτός με την κατάσταση, οργανώθηκε στη Μ.Λ.Α. (Μαζική Λαϊκή Αυτοάμυνα). Γι' αυτό το λόγο συναντήθηκε με τον υπεύθυνο της Μ.Λ.Α. και του ζήτησε να τον διαγράψει. Υποσυνείδητα, κατάλαβε ότι ο ίδιος δε θα είχε καλό τέλος, γι' αυτό ήθελε να προφυλάξει τον μικρό του αδελφό, Πρόδρομο. Ο αρχηγός δέχτηκε. Μια μέρα πήγε κρυφά στο σπίτι του για να συναντήσει τον αδελφό του. Ένας χαφιές της γειτονιάς, όμως τον κάρφωσε και σε λίγα λεπτά η Αστυνομία είχε περικυκλώσει το σπίτι του. Χτύπησαν δυνατά την πόρτα. Τα δυο αδέλφια την έφραξαν με τραπέζια. Θέλοντας να παραπλανήσουν τον Ιορδάνη, έκαναν μια εικονική αποχώρηση, δίνοντας την εντύπωση ότι τάχα πίστεψαν ότι δεν ήταν κανείς στο σπίτι. Ο Ιορδάνης, όμως, κατάλαβε την παγίδα που πήγαιναν να του στήσουν και το είπε στον αδελφό του. Παρόλα αυτά, δεν ήθελε σε καμία περίπτωση να παραμείνει στο σπίτι και αποφάσισε να διαφύγει μόνος. Βγήκε από την καπνοδόχο, πήδηξε στο διπλανό σπίτι και έτρεξε να κρυφτεί. Αλλά, δυστυχώς, τα πάντα ήταν αποκλεισμένα. Έτσι, τον συνέλαβαν. Στο δρόμο για το κρατητήριο και την ασφάλεια, τον ξυλοκόπησαν άγρια. Μετά από μέρες πήγε ο αδελφός του στο επισκεπτήριο με λίγα τρόφιμα και τον αντίκρισε γεμάτο μελανιές σ' όλο του το σώμα. Οι χωροφυλακές έβγαζαν πάνω του όλο το μίσος που έτρεφαν γι' αυτόν και για όλους τους αγωνιστές. Ύστερα από μέρες ο Ιορδάνης ξαναήρθε στο σπίτι. Εξήγησε στον αδελφό του ότι είχε βγει, γιατί δεν υπήρχε επίσημη κατηγορία σε βάρος του. Η συμμετοχή του στην Ο.Π.Λ.Α. είχε καταλυτικό χαρακτήρα. Έλαβε μέρος σε τρεις σημαντικές ενέργειες: επίθεση με πιστόλι στον ταγματασφαλίτη περιπτερά Δημητριάδη, επίθεση με χειροβομβίδα στον Βασιλικό Επίτροπο Ταμβακά και η κυριότερη και κορυφαία, επίθεση στο λεωφορείο της Αεροπορίας στην οδό Μισραχή (σημερινή Φλέμιγκ), με τέσσερις νεκρούς και οκτώ βαριά τραυματισμένους. Μετά την εξάρθρωση της Ο.Π.Λ.Α., καταζητούνταν από την Αστυνομία και το στρατό της Θεσσαλονίκης, ως ένας από τους πιο επικίνδυνους. Οι κατηγορίες που του απηύθυναν ήταν πολλές και βαριές και θα τον οδηγούσαν σίγουρα στο εκτελεστικό απόσπασμα. Κυνηγημένος, κατέφυγε στα ναυάγια, (σημερινή περιοχή του «Μακεδονία Παλλάς»), όπου ρυμουλκούσαν και επισκεύαζαν κατεστραμμένα από τον πόλεμο πλοία. Κάποιος, όμως τον κάρφωσε κι έτσι τον περικύκλωσε εκεί η μισή αστυνομική δύναμη Θεσσαλονίκης. Αυτό που έκανε τους αγωνιστές να ξεχωρίζουν από τους υπόλοιπους ανθρώπους, ήταν η αξιοπρέπεια και η αυτοθυσία τους. Ο Ιορδάνης Σαπουτζόγλου παρέμεινε πιστός στις ιδέες της κοινωνικής δικαιοσύνης και της αγάπης του για τον άνθρωπο. Κουβαλούσε πάντα επάνω του ένα όπλο και δηλητήριο. Στην περίπτωση που τον συνελάμβαναν, θα αυτοκτονούσε για να μην προδώσει. Θα έλεγε κανείς πως θυμίζει ήρωα του Ντοστογιέφσκι. Η Αστυνομία του επιτέθηκε. Αντάλλαξαν πυροβολισμούς και ο κλοιός άρχισε να σφίγγει γύρω του. Ένας ... εναντίον πολλών! Το ραντεβού με την ιστορία είχε έρθει! Ο Ιορδάνης σηκώθηκε όρθιος και φώναξε: «Έτσι πολεμούν και έτσι πεθαίνουν οι άνδρες!» και με την τελευταία σφαίρα έδωσε τέλος στη ζωή του, πεθαίνοντας όπως αρμόζει σε έναν ολοκληρωμένο επαναστάτη. Αργότερα, κάλεσαν τον αδελφό του στο τμήμα για αναγνώριση. Τον πλησίασε τότε ένας Αξιωματικός και τον χτύπησε φιλικά στον ώμο, λέγοντας του ότι τέτοια παλικάρια χρειαζόταν η Αστυνομία. Στη συνέχεια ο αδελφός του πήρε το άψυχο κορμί του και έφτιαξε κάπου ένα πρόχειρο μνήμα με κάγκελα, όπου και τον έθαψε. Μερικές μέρες αργότερα, αντιλήφθηκε ότι τα κάγκελα έλειπαν. Κανείς δεν ήξερε αν ήταν ακόμη θαμμένος εκεί ο Ιορδάνης. Σήμερα, το μόνο που θυμίζει τη ζωή και τον αγώνα του, είναι η ονομασία ενός δρόμου, εκεί κάπου στην Άνω Πόλη. Το όνομα του δόθηκε στον δρόμο, από τον μετέπειτα Δήμαρχο Συκεών, Παναγιώτη Αφαλή. Ο Ιορδάνης Σαπουτζόγλου συμβολίζει για μένα τον ανθό της Ελληνικής εργατικής τάξης, που διώκεται απ' όλες τις αστυνομίες του κόσμου. Είναι ένας αγωνιστής όπως όλοι αυτοί που γέμισαν τους ομαδικούς τάφους στα πεδία των μαχών ή όπως κάποιοι άλλοι που σάπισαν στα κολαστήρια της Μακρονήσου ή της Γυάρου, στερούμενοι κάθε ανθρώπινο δικαίωμα. Ο Σωτήρης Παγιαβλάς τον θυμόταν με κοντό στρατιωτικό παντελόνι να κατεβαίνει στις γειτονιές για να στρατολογήσει νέους μαχητές. Το ανήσυχο του πνεύμα δεν μπορούσε να φυλακιστεί σε μια απλή κατάσταση επιβίωσης ή στη χειρότερη περίπτωση, συνδιαλλαγής με το καθεστώς. Σαν νέος προλετάριος γνώριζε ότι το μόνο που μπορούσε να χάσει ήταν οι αλυσίδες του και να κερδίσει έναν ολόκληρο κόσμο! Χωρίς να χρειαστεί να διαβάσει Μαρξ ή άλλους θεωρητικούς, μέσα σε μερικούς μήνες έκανε πράξη όλες τις θεωρίες του επαναστατικού κινήματος. Τιμή για πάντα. http://metwpoistorias.blogspot.com/2009/01/blog-post_16.html\nαπό Nαι,θελω και αλλο καρβουνο 19/01/2010 4:05 μμ.\n"Κακά τα ψεματα αλλά η ΟΠΛΑ αν έπαιρνε την εξουσία το ΚΚΕ θα ήταν ένα πράγμα σαν τη GPU τη Σεκουριτατε και πάει λέγοντας."\nΑγαπητε φιλε,αναπαραγεις την ΚΛΑΣΣΙΚΗ σκουπιδολογικη των νοικοκυραιων του τυπου"ευτυχως που νικησαν οι εθνικοφρονες γιατι αλλιως οι κορες μας θα ηταν τωρα βιζιτουδες"...Με αλλα λογια ΕΚ ΤΩΝ ΥΣΤΕΡΩΝ οι ταγματασφαλιτες δικαιωνονται βασει ενος-στην τελικη-υποθετικου σεναριου...\nΤα γεγονοτα ειναι απλα ομως:οι ΟΠΛΑτζηδες ηταν ανταρτες πολεων που καθαριζαν ΚΑΘΙΚΙΑ ΤΟΥ ΚΕΡΑΤΑ και οι αστοι ιστορικοι τους χαρακτηριζουν(περιπου)μανιακους δολοφονους-για τα καθικια του κερατα λογο δεν κανουν αλλα ο καθενας μπορει να βγαλει τα συμπερασματα του...\nΥΓ Δεν εχω διαβασει το εν λογω βιβλιο.\nΑπολογία του κατηγορούμενου κομμουνιστή Αλβανού Ακίνδυνου, ηγετικού στελέχους της Ο.Π.Λ.Α.\nαπό s 19/01/2010 4:33 μμ.\nΑναδημοσιεύουμε παρακάτω την απολογία του κομμουνιστή Αλβανού Ακίνδυνου, ηγετικού στελέχους της Ο.Π.Λ.Α. Θεσσαλονίκης, στο έκτακτο Στρατοδικείο. Ο Αλβανός Ακίνδυνος καταδικάστηκε σε θάνατο και εκτελέστηκε στις 17 Οκτωβρίου 1947 στις 6.40 πίσω απ' τις φυλακές Επταπυργίου. Συνολικά καταδικάστηκαν τότε 52 από τους κατηγορούμενους σε θάνατο, από τους οποίους οι 47 εκτελέστηκαν πίσω από τις φυλακές Γεντί Κουλέ. --------------- Η απολογία είναι παρμένη από το βιβλίο του Τ. Α. Κατσαρού: "Μια απόφαση, να μάχομαι μέχρι το τέλος. Στενή αυτοάμυνα Ο.Π.Λ.Α. 1946-47", Καβάλα 2003. --------------- Πρόεδρος: «Κατηγορούμενε, γνωρίζεις την κατηγορία σου. Τι απολογείσαι;» Κατηγορούμενος: «Είμαι από το χωριό Αγία Παρασκευή Μυτιλήνης. Το 1932 οργανώθηκα στο ΚΚΕ γιατί είναι κόμμα της εργατικής τάξης. Είμαι εργάτης και συλλογικά ανήκω σ’ αυτό. Από τότε που οργανώθηκα στο κόμμα, με την καθοδήγησή του, πάλεψα για την εξυπηρέτηση του εργαζόμενου λαού και για ζητήματα του χωριού, κυρίως για τους ακτήμονες. Σαν πρόεδρος του Συνεταιρισμού ακτημόνων, πάλεψα να πάρω τα τσιφλίκια, τα ανταλλάξιμα. Η δουλειά μου αυτή χαρακτηρίστηκε αναρχική και εκτοπίστηκα ένα χρόνο στη Σύκινο. Πάλεψα επίσης ενάντια στους φόρους και τους φοροεισπράκτορες που έρχονται και πανικοβάλουν τον κόσμο. Παλέψαμε για την αναστολή των ενταλμάτων, για να τα πληρώσουν οι αγρότες όταν θα έχουν συγκομιδή. Η αναστολή πέτυχε, αλλά εγώ φυλακίστηκα επτά μήνες για αντίσταση κατά της αρχής. Οι δυο φυλακίσεις μου δεν προήλθαν από την προσπάθειά μου να ευνοήσω το άτομό μου, αλλά γιατί πάλευα για την καλυτέρευση της ζωής της τάξης που υπηρετεί το συμφέρον του λαού, γιατί έτσι θα βελτίωνα και το ατομικό μου συμφέρον. Την 4η Αυγούστου περνώ όλα τα βασανιστήρια της Ασφάλειας και κλείνομαι στο κάτεργο της Ακροναυπλίας, στην Ελληνική Βαστίλη. Με έκλεισαν μέσα επ’ άριστον, έως ότου κάνω δήλωση. Κάθισα επτά χρόνια. Δεν αναγνώρισα την κυβέρνηση. Δεν αποκήρυξα τον κομμουνισμό, γιατί πίστευα και πιστεύω ότι μονάχα μ’ αυτόν θα ζήσει ο λαός την καλυτέρευση της ζωής που περιμένει. Μέσα στην Ακροναυπλία ήμασταν αρκετοί κομμουνιστές, περίπου χίλιοι. Όμως, απ’ όσους πέρασαν, μόνο εξακόσιοι επιβίωσαν. Οι άλλοι πέθαναν από φυματίωση και άλλες αρρώστιες. Όταν μας χτύπησε ο Ιταλικός φασισμός, και εισέβαλαν στην πατρίδα μας, ζητήσαμε από την κυβέρνηση να μας βγάλει για να πολεμήσουμε. Κάναμε υπόμνημα όλοι οι φυλακισμένοι γι’ αυτό το σκοπό. Αντί γι’ αυτό, ενίσχυσαν τη φρουρά και μας φύλαγαν ακόμη πιο σίγουρα. Στο μέτωπο πολέμησαν δυο αδέλφια μου. Ο ένας σκοτώθηκε. Εδώ πρέπει να τονίσω και το ανοιχτό γράμμα του αρχηγού Νίκου Ζαχαριάδη, που καλούσε τον ελληνικό λαίο, τους κομμουνιστές και κάθε σπίτι, να γίνει φρούριο για να διώξουν τον εισβολέα. Και αυτό είναι κάτι που χαρακτηρίζει τους κομμουνιστές. Αναγνωρίσαμε την κυβέρνηση, παρόλο που μας είχε μέσα. Θέλαμε να πολεμήσουμε για την πατρίδα. Αυτό το τονίζω, γιατί δείχνει τον πατριωτισμό των κομμουνιστών και για να δείξω ότι δεν ήμασταν όπως θέλουν να μας χαρακτηρίζουν. Η φρουρά έρχεται σε επαφή με τους πρώτους Γερμανούς αλεξιπτωτιστές που ήρθαν, με σκοπό να μας παραδίνει έναν-έναν. Μας φύλαγαν χωροφύλακες, παρά τους βομβαρδισμούς που γίνονταν στο λιμάνι. Οι βομβαρδισμοί ήταν συχνοί επειδή έφευγαν από κει τα Αγγλικά πλοία. Παρέδωσαν στους Γερμανούς δυο χιλιάδες κομμουνιστές στις φυλακές, στα ξερονήσια και στα στρατόπεδα και τον αρχηγό μας, Νίκο Ζαχαριάδη, από την Ασφάλεια. Όταν ήρθαν και άλλα στρατεύματα και οι Ιταλοί οχύρωσαν το μέρος, επειδή ήταν λιμάνι και για να μην κάνουν αποβίβαση οι Εγγλέζοι, διέλυσαν το στρατόπεδο κι εμάς, που ήμασταν μέσα στα οχυρά, μας έστειλαν όλους σε άλλα στρατόπεδα. Μάλιστα έβγαλαν άτομα από τα στρατόπεδα και τα τουφέκισαν, γιατί έγιναν σαμποτάζ από το ΕΑΜ σε ένα εργοστάσιο. Εμένα μαζί με άλλους μας μετέφεραν στη «Σωτηρία», σε ένα ξεχωριστό μέρος που είχαν κάνει σαν φυλακή και μας φύλαγαν εκεί. Δε βγαίναμε καθόλου. Αυτή η δουλειά γίνεται το 1943. Κάθισα εκεί δυο μήνες και με τη βοήθεια του Εφεδρικού ΕΛΑΣ Αθηνών, δραπετεύσαμε και φύγαμε, καθείς για εκεί που τον καλούσε το καθήκον. Εγώ μαζί με άλλους, τράβηξα για τη Μακεδονία και ανέβηκα στην ελεύθερη Ελλάδα. Οργάνωσα το νοσοκομείο ανταρτών στο χωριό Αβδέλλες και από κει πέρασα στη Βέροια, στο Γιδά, στη Νάουσα, κλπ. Εδώ πρέπει να τονίσω πως σ’ αυτή την περίοδο, με την εισβολή των κατακτητών, παρουσιάζεται κατάσταση πανικού και ο λαός δεν ξέρει από ποιον να ζητήσει συμβολή, τι πρέπει να κάνει. Η κυβέρνηση με το βασιλιά και την ακολουθία της, τραβάνε για το Κάιρο. Άλλοι πλουτοκράτες κοιτάνε να γλιτώσουν. Άλλη μερίδα έχει μια παθητικότητα και δίνει μια απογοήτευση στο λαό. Άλλη μερίδα είναι φασιστική, όπως η 5η φάλαγγα που πρόδωσε και το στρατό». Πρόεδρος: «Να περιοριστείς στις κατηγορίες σου. Αυτά δεν ενδιαφέρουν την υπόθεση». Κατηγορούμενος: «Εννοώ τον Τσολάκογλου. Η κατάσταση εξελίσσεται έτσι, ώστε οι κομμουνιστές και τα άλλα μικρά κόμματα, που αποτελούνται από γνήσιους πατριώτες, να δίνουν θάρρος στο λαό, για την επίθεση και την απελευθέρωση του τόπου. Έχουμε ένα σωρό αγώνες να απαριθμήσουμε. Εδώ, δυστυχώς, όταν ακούσουν ότι κάποιος είναι ΕΑΜίτης, φτάνει για να τον χαρακτηρίσουν δεν ξέρω κι εγώ πως. Και από τους συγκατηγορούμενούς μου, παρατήρησα ότι ντρέπονται και φοβούνται να το πουν. Το ΕΑΜ δεν ήταν κόμμα. Ήταν εθνικός συνασπισμός. Και συγκέντρωνε κόσμο από όλα τα στρώματα του λαού, από τον εργάτη, αγρότη, βιοτέχνη, επιστήμονα, μέχρι τον κληρικό. Και είδαμε στο Εθνικό Συμβούλιο πως αντιπροσωπευόταν. Εκτός από το ΕΑΜ, υπήρχε και το μαχητικό μέρος του, ο ΕΛΑΣ. Εδώ κατηγορήθηκε ο ΕΛΑΣ ότι δεν πολέμησε, αλλά ότι έριξε μόνο μερικές πιστολιές. Αυτό είναι ντροπή για το κίνημα Εθνικής Αντίστασης της Ελλάδας, που φημίζεται στο εξωτερικό». Πρόεδρος: «Τι σχέση έχουν όλα αυτά με την κατηγορία σου;» Κατηγορούμεμνος: «Παρέλειψα να απαντήσω στο μάρτυρα Σκουλαρίκη και να του πω ότι η κυβέρνηση, φεύγοντας από δω, είχε δώσει εντολή να κρύψουν τους φακέλους των κομμουνιστών. Όχι μόνο δεν έγινε αυτό, αλλά επιπλέον τους παρέδωσαν στους Γερμανούς και εδώ έχουν τη φωτογραφία μου στην Ασφάλεια. Το 1943 έρχομαι στη Μακεδονία. Ο κάμπος του Γιδά ήταν η μόνη περιφέρεια που είχε απ’ όλες τις παρατάξεις. Και όλα τα στρατεύματα των κατακτητών περνούσαν από κει, όταν έπρεπε να κινηθούν στα μετόπισθεν. Δεν είναι μικρό πράγμα ότι η περιφέρεια της Βέροιας βαστά όλη τη Μακεδονία. Και όπως τη βαστά, μπορεί να αντιμετωπίσει όποιον περάσει και όποιον θέλει να τραβήξει παραπέρα. Γι’ αυτό και η περιφέρεια είχε μεγάλη σημασία. Σ’ αυτήν πήγα κι εγώ. Θα σας πω τη δράση μου εκεί. Στην Κρύα Βρύση ήταν ο Πούλος, ο οποίος εξορμούσε σ’ όλο τον κάμπο και λεηλατούσε τα πάντα. Ήταν και ο Μιχάλ-Αγάς που έκανε το ίδιο. Ήταν από την άλλη μεριά και ο Κισσά –Μπαζάκ, που έκανε την ίδια δουλειά, όπως η Π.Α.Ο, που διαλύθηκε. Ειδικότερα για τους κομμουνιστές έχει μιλήσει ο ίδιος ο Τσόρτσιλ. Μίλησε για το ελληνικό μικρό, πατριωτικό κομμουνιστικό κόμμα. Φυσικά, τώρα το αρνούνται. Παρουσιάζουν τα πράγματα όποτε θέλουν έτσι και όποτε θέλουν αλλιώς. Όπως τον ΕΛΑΣ, ο οποίος πήρε συγχαρητήρια από το αρχηγείο της Μέσης Ανατολής και έδωσε ένα σωρό μάχες με τους Γερμανούς. Στο τέλος είπαν ότι έγινε κομματικός αγώνας. Μετά την απελευθέρωση δε θα πούμε για την Εθνική Κυβέρνηση». Πρόεδρος: «Αυτά δε μας ενδιαφέρουν». Κατηγορούμενος: «Ωστόσο πρέπει να ξέρετε ότι φαγώθηκαν όλα τα ψώνια στο Λίβανο και κατέβηκε η αντιπροσωπεία της ΠΕΑ που έκανε το κίνημα της Εθνικής Αντίστασης και τα υπουργεία περιορίστηκαν σε επτά μόνο. Παρ’ όλα αυτά, εμείς, με τον πατριωτισμό μας, που δε θέλαμε να γίνει εμφύλιος πόλεμος, δεχτήκαμε με επτά υπουργεία να γίνει Εθνική Κυβέρνηση, για να περάσουμε ομαλά στην πολιτική ζωή, χωρίς αιματοχυσία. Είναι γνωστά τα γεγονότα του Δεκέμβρη. Δεν ήμασταν εμείς που τα προκαλέσαμε». Πρόεδρος: «Κάνεις απολογία δική σου ή του ΕΑΜ;» Κατηγορούμενος: «Είπατε πολλές περικοκλάδες, γι’ αυτό απαντώ. Η κατηγορία προέρχεται ύστερα από μια κατάσταση που δημιουργήθηκε και θα πρέπει να την αναλύσω». Πρόεδρος: «Δεν χρειάζεται ανάλυση. Τα είπε ο Παπαγεωργίου». Κατηγορούμενος: «Ο Παπαγεωργίου τα είπε για τον εαυτό του. Εγώ δυο λόγια θα πω για το ζήτημα της μεταδεκεμβριανής κατάστασης. Από τους ΕΛΑΣίτες και τους ΕΑΜίτες είχαμε μέχρι τις εκλογές 1.500 σκοτωμένους, από κρατικά και παρακρατικά όργανα, δέκα επτά χιλιάδες (17.000) φυλακισμένους και κάπου εκατό χιλιάδες σκόρπιους εδώ κι εκεί. Κι όλα αυτά ενώ η Βάρκιζα έλεγε ότι θα κατέβουμε σε πολιτικό αγώνα και ότι δεν έπρεπε να χτυπιόμαστε εδώ. Αυτό όμως δεν έγινε. Οι κυβερνήσεις δεν μπόρεσαν να κάνουν τίποτε άλλο, παρά να κατευθύνουν την κατάσταση πιο αποφασιστικά για να χτυπήσουν την αριστερά. Μέχρι τότε άφηναν τις συμμορίες να δρουν ανενόχλητες. Έγιναν νόθες εκλογές...». Πρόεδρος: «Ψήφισε το 5% και απείχε το 95%. Τα ξέρουμε όλα αυτά». Κατηγορούμενος: «Και από τότε άρχισαν να χρησιμοποιούν καινούργια μέσα και αναρχίες και έφτασαν μέχρι τα στρατοδικεία. Φυσικά υπήρχε και η τρομοκρατία. Τα κρατικά όργανα άρχισαν ξυλοδαρμούς, ακόμα και λυντζάρισμα. Εδώ στη Θεσσαλονίκη, όπως ανέφερε με όλη του την ειλικρίνεια κάποιος συγκατηγορούμενός μου από ένα χωριό, το Χαρμάνκιοϊ (Κορδελιό), κατέβαιναν οι τραμπούκοι και τους έκαναν πολλά. Δε ρώτησες, όμως κύριε πρόεδρε. Τι έκανε σ’ αυτούς η αρχή; Τους τιμώρησε; Από εδώ βγαίνει ότι έπρεπε ο λαός να αμυνθεί απ’ τα εγκληματικά μέτρα που έπαιρναν τα κρατικά και τα παρακρατικά όργανα. Εμείς, επειδή στη Βάρκιζα είχαμε υπογράψει να μην κατέβουμε σε ένοπλο αγώνα, απαγορεύσαμε σε όλους να πιάσουν όπλα. Σαν παράδειγμα σας αναφέρω τον Βελουχιώτη. Τον είχε αποκηρύξει το κόμμα γιατί δε δέχτηκε τη συμφωνία της Βάρκιζας. Επομένως, ο λαός έπρεπε να υπερασπίσει τον εαυτό του με το μαζικό του όγκο. Έγινε ζήτημα να χτυπηθούν οπωσδήποτε οι τραμπούκοι με τα μέσα αυτά. Έπρεπε να αυτοαμυνθεί ο λαός. Εδώ στη Θεσσαλονίκη δημιουργήθηκε η πλατειά ή Μαζική Λαϊκή Αυτοάμυνα, που είχε δυο σκοπούς. Ο Ένας ήταν να διαφωτιστεί ο κόσμος για το πως να αμυνθεί και ο άλλος, να ορμήσουν με ξύλα και με πέτρες να χτυπήσουν τους τραμπούκους. Η οργάνωση δεν είχε στρατό. Κάθε σπίτι, κάθε συνοικία, κάθε τετράγωνο, θα έπρεπε να αμυνθεί. Και αυτή τη δουλειά την ανέλαβα εγώ. Παρέλειψα ένα βασικό στοιχείο, πως μετά το Δεκέμβρη βρέθηκα εδώ. Όπως ανέφερα, χιλιάδες αγωνιστές μπήκαν στις φυλακές. Έτσι κι εγώ κλείστηκα στη φυλακή σαν ηθικός αυτουργός δυο φόνων και σαν συνεργάτης των Γερμανών. Με την αποσυμφόρηση, τον Φεβρουάριο το 1946, βγήκα από τη φυλακή. Αλλά είχα αρχίσει να σκέφτομαι πριν ακόμη βγω, που έπρεπε να τραβήξω. Όταν βγήκα, η δουλειά ήταν οργανωμένη. Ήθελαν να με δολοφονήσουν. Το αντιλήφθηκα και δε πήγα σπίτι μου. Κατέβηκα στη Θεσσαλονίκη. Ήταν λάθος, όμως. Έρεπε να πάω στο βουνό. Στη Θεσσαλονίκη, φυσικά, ήμουν ανοργάνωτος. Ήμουν ασύνδετος και δεν μπορούσα να προσφέρω τίποτα. Εδώ δεν ήξερα και πολλά πράγματα. Ούτε καν την ίδια την πόλη. Ευτυχώς, είχα κάνα δυο συγγενείς και μέσω αυτών, μπόρεσα να τακτοποιηθώ. Έμαθα που είναι τα γραφεία και κατέβηκα και συνάντησα ένα σωρό γνωστούς. Τους είπα ότι βγήκα από τη φυλακή και ότι σκεφτόμουν τι έπρεπε να κάνω. Εδώ η οργάνωση δε δέχτηκε να με χρησιμοποιήσει και με άφησε να σκεφτώ αν θα ενεργήσω μόνος. Είχα όμως τη γυναίκα μου στη Βέροια και έπρεπε να την ασφαλίσω. Γι’ αυτό φρόντισα να την κατεβάσω στη Θεσσαλονίκη. Αλλά κι εδώ με έψαχναν για να με δολοφονήσουν. Τον Μάιο με Ιούνιο του 1946 ανταμώνω με κάποιον που τον ακούω εδώ ως Αλέκο. Τον γνώρισα μέσω του Κικίτσα στη Βέροια και τον ήξερα με το παρατσούκλι «Χονδρό». Του λεω ότι βγήκα από τη φυλακή και ότι έπρεπε να σκεφτώ τι θα γίνει. Αυτός ήταν οργανωμένος στρατιωτικά, ΕΑΜικά, δεν ξέρω πως και μου ζήτησε τη διεύθυνση όπου έμεινα. Ήρθε και με συνάντησε. Στη δεύτερη συνάντηση είναι που κάναμε ολόκληρη ανασκόπηση της κατάστασης, για το που τραβάμε και το που πρέπει να πάμε. Εγώ φυσικά, δεν ήθελα να φύγω και να κρυφτώ από φόβο. Στο λίγο διάστημα που ήμουνα στη Θεσσαλονίκη, είδα να σκίζονται εφημερίδες, να δέρνονται εφημεριδοπώλες, να σκοτώνονται τυπογράφοι, να δολοφονείται ο Ζεύγος. Δεν ήθελα να φύγω. Γι’ αυτό προτίμησα να μείνω στη Θεσσαλονίκη και να οργανώσω το λαό για να κρατήσει τις ελευθερίες του. Αυτή η Λαϊκή Μαζική Αυτοάμυνα κράτησε μέχρι τότε που δημιουργήθηκαν οι επιτροπές ασφαλείας και τα στρατοδικεία. Δεν ήταν δυνατόν μ’ αυτά τα μέσα, να αντιμετωπιστεί η κατάσταση, γιατί όπως είπαν οι συγκατηγορούμενοί μου, εκείνοι έρχονταν με τα όπλα και εμείς δεν μπορούσαμε να τους αντιμετωπίσουμε. Έτσι συζητήσαμε με τον Αλέκο και καταλήξαμε ότι η κατάσταση δεν πάει καλά. Δεν μπορούμε να κατεβάζουμε τον κόσμο άοπλο να αντιμετωπίζει τους Βενίτες. Δεν μπορούμε να φυλάξουμε τα γραφεία. Πρέπει να δούμε τι θα γίνει. Εγώ είχα τη γνώμη, γιατί οι δυο μας κάναμε τι δουλειά, ότι δεν μπορεί η Θεσσαλονίκη να περιφρουρηθεί χωρίς οργανωμένη δύναμη, η οποία θα χρησιμοποιούσε τα ίδια μέσα μ’ αυτούς και ότι αυτά δεν μπορεί να είναι άλλα, παρά ένα τμήμα του Δημοκρατικού Στρατού. Γι’ αυτό θα έπρεπε να ζητήσουμε τη γνώμη του Δημοκρατικού Γενικού Αρχηγείου. Ο Αλέκος που είχε επαφές με τον Κικίτσα, ήρθε σε επαφή μαζί του και ζήτησε τη γνώμη του. Η γνώμη του ήταν ότι δεν ήταν σε θέση ο στρατός να περιφρουρήσει το λαό της Θεσσαλονίκης». Πρόεδρος: «Ευτυχώς». Κατηγορούμενος: «Αλλά και τις άλλες πόλεις δεν μπορούσαμε να περιφρουρήσουμε. Γι’ αυτό, η Θεσσαλονίκη έπρεπε να βρει τρόπο να οργανώσει τμήματα από μέσα. Είχα αναλάβει τη μαζική αυτοάμυνα με τρία-τέσσερα πρόσωπα. Πηγαίναμε στις συνοικίες και κάναμε διαφώτιση. Τώρα εδώ ακούω για πλατιά μαζική αυτοάμυνα. Δεν ξέρω. Έπρεπε να βρω ορισμένα παιδιά, ανεξάρτητα αν ήταν ΕΠΟΝίτες, που να είχαν γνωριστεί μέσα στην πάλη της αντιμετώπισης των τραμπούκων. Εγώ ανέλαβα να βρω τα παιδιά. Τον Ελευθεριάδη τον γνώριζα από τη Βέροια. Βρήκα κι άλλα παιδιά. Τους εξήγησα ότι θα χρησιμοποιήσουμε τα μέσα που χρησιμοποιούν οι αντίπαλοί μας και μας χτυπούν. Γιατί; Γιατί σχηματίστηκαν επιτροπές ασφαλείας που στέλνουν εξορία. Γιατί δημιουργήθηκαν τα στρατοδικεία που σκοτώνουν αράδα, που ξαμολήθηκαν και σκοτώνουν το λαό μέσ’ στο δρόμο. Γι’ αυτό το λόγο έπρεπε να τους αντιμετωπίσουμε. Παραδείγματα σας έφερα πολλά και αραδιάζω και τώρα την παραβίαση του οικογενειακού ασύλου. Εδώ μας κατηγορούν ότι υπονομεύουμε την τάξη και την ησυχία του λαού, ενώ αυτοί ήταν υπαίτιοι γι’ αυτό. Έχουμε πολλά παραδείγματα: της Τούμπας, της Καμάρας, των τυπογράφων, το φόνο του Ζεύγου». Πρόεδρος: «Εσείς τον σκοτώσατε». Κατηγορούμενος: «Το Γ.Σ. Στρατού, η ΕΣΑ και ο Ζέρβας». Πρόεδρος: «Όπως και τους αεροπόρους». Κατηγορούμενος: «Τώρα θα απολογηθώ και για το φόνο του Ζεύγου; Όταν βρήκα τους ανθρώπους, τους εξήγησα και συζητήσαμε με τον Αλέκο πως θα αρχίσουμε και από που. Τον οπλισμό τον είχαμε. Ήταν μερικά πιστόλια και αυτόματα που τα είχαμε κρυμμένα. Προσωπικά, εγώ είχα τη γνώμη, ότι τα παιδιά θα έπρεπε να συνηθίζουν στην ιδέα ότι θα πιάσουμε αυτούς τους τραμπούκους, που έρχονται να παραφυλάξουν και ότι θα τους χτυπήσουμε στην ίδια συνοικία που έρχονται να μας χτυπήσουν αυτοί. Αλλά η υπόθεση πέρασε από τους τραμπούκους, έφτασε στα Στρατοδικεία και τις επιτροπές ασφαλείας. Γι’ αυτό τους είπα, ότι θα πρέπει να τους αντιμετωπίσουμε χτυπώντας μόνο ορισμένους απ’ αυτούς, για να βάλουμε φρένο στη δολοφονική τρομοκρατία. Σχετικά με τον Κωφίτσα τώρα. Εδώ κατηγορήθηκα ότι είχα προσωπικά μαζί του. Εγώ έχω τη γνώμη ότι ο Κωφίτσας είναι αυτός που, επί Μεταξά, γνώριζε πρόσωπα και πράγματα. Πήρε ένα σωρό ανθρώπους στο λαιμό του. Οργάνωσε συλλήψεις ηγετικών στελεχών της Μακεδονίας και της Θράκης. Είναι εισηγητής στο Στρατοδικείο και είναι άνθρωπος ο οποίος είχε λόγο στα μέτρα βίας που πάρθηκαν ενάντια στο λαό. Γι’ αυτό, πρότεινα να χτυπηθεί. Εγώ έδωσα εντολή στα παιδιά να τον χτυπήσουν. Άλλος στόχος που εγώ προσωπικά είχα ήταν ο Βαρδουλάκης. Ο Βαρδουλάκης έκανε αυτή την εκστρατεία εναντίον του λαού του Βερμίου. Για να χτυπήσει έναν Μπαρούτα, ξεσπίτωσε και ρήμαξε τους κατοίκους. Έκανε τόσα και τόσα. Γι’ αυτό, πίστευα ότι έπρεπε να ανακουφιστεί ο λαός του Βερμίου απ’ αυτόν. Αντί γι’ αυτόν, χτυπήθηκαν τα παιδιά από την περίπολο. Εδώ, εκτός από το Βαρδουλάκη είχαμε και τον Ταμβακά, σαν σφαγιαστή των καλύτερων παιδιών μας. Αυτός έστελνε από το στρατοδικείο στο εκτελεστικό απόσπασμα τους καλύτερους αγωνιστές. Εγώ αυτούς είχα ως στόχο στον τομέα που είχα υπ’ ευθύνη μου. Δεν είχα, όπως παρουσιάζεται εδώ, όλη την πόλη. Είχα μερικά παιδιά και αυτούς τους στόχους. Αυτά τα παιδιά εκτέθηκαν. Πιάστηκαν αυτά, πιάστηκα κι εγώ». Πρόεδρος: «Πιάστηκες και παλιότερα;» Κατηγορούμενος: «Ναι πιάστηκα. Από εδώ αφήνω το Διογένη και τον Αλέκο. Από το δικαστήριο δεν ξέρω άλλα παιδιά. Πήγα στη Θεσσαλονίκη για να βρω ανθρώπους που γνώριζα και να οργανώσω μια-δυο ομάδες. Ή ακόμα να δουλέψω χωρίς ομάδες, προσωπικά. Εκεί έμεινα αρκετό καιρό χωρίς δουλειά. Κατά τον Απρίλιο βρήκα ορισμένα παιδιά και μ’ αυτά πήγα να κάνω δουλειά. Χωρίς όμως να έχω αποτελέσματα. Τα παιδιά που βρήκα ήταν πολλά. Άλλα δέχτηκαν, άλλα δε δέχτηκαν. Για να τους ενθαρρύνω, πήγα στην Τούμπα. Φυσικά δεν είχα σκοπό να χτυπήσω τον Μπόνο και το καφενείο του, αλλά τους μαυροσκούφιδες που τρομοκρατούσαν την Τούμπα και κάτι Βενίτες που αλώνιζαν. Δεν τους βρήκα εκεί και πήγα στο καφενείο όπου κάθονταν οι οργανωτές αυτής της δουλειάς. Αυτή τη δουλειά εγώ την έκανα όχι με προσωπικό μίσος και με εγκληματικά αισθήματα, αλλά γιατί αυτοί ήταν που βασάνιζαν το λαό. Και εξ’ αγάπης προς το λαό...». Πρόεδρος: «Λευτεριά του λαού...» (ειρωνικά). Κατηγορούμενος: «Έτσι πίστευα και πιστεύω. Σχετικά με την Αεροπορία τώρα. Η Αεροπορία δεν ήταν μέσα στις ιδιαίτερες συνθήκες που ζούσαμε εδώ, ούτε μέσα στα ιδιαίτερα καθήκοντα που έβαζαν στις γραμμές του Δημοκρατικού Στρατού. Αυτό το συνδυάσαμε με τη γενικότερη επίθεση που γινόταν εκ μέρους του στρατού της μοναρχοφασιστικής κυβέρνησης προς το Δημοκρατικό Στρατό. Με τον Αλέκο συζητούσαμε για τις επιχειρήσεις που γίνονταν επάνω. Είχαμε σύνδεση και ξέραμε τι γινόταν. Μάλιστα εδώ, στο δικαστήριο, έγινε πολύς ντόρος γιατί σκοτώθηκε ένας στο καφενείο του Μπόνου την ημέρα του Πάσχα. Τις δεύτερες εκκαθαριστικές επιχειρήσεις τις κάνατε το Πάσχα. Και σκοτώθηκαν ένα σωρό δημοκράτες. Θυμάμαι καλά και θεωρώ ότι η μέρα ήταν Αγία. Αλλά εφόσον ο αντίπαλός μας εξαπόλυσε, την προηγούμενη μέρα, επίθεση και χύθηκε αίμα, κι εμείς είπαμε: τι μέρα και ξεμέρα... Με τον Αλέκο συζητούσαμε για τις επιχειρήσεις. Όταν κατέβαιναν τα Δημοκρατικά στρατεύματα σε χωριά για να βολευτούν, η Αεροπορία πυροβολούσε γυναικόπαιδα, αδιάκριτα, στις ανταρτοκρατούμενες περιοχές. Έτσι εγώ παίρνω εντολή να χτυπήσω εν λευκώ την αεροπορία, με ότι τρόπο μπορώ, για να φέρουμε χτύπημα και να ανακουφίσουμε τον πληθυσμό. Εμείς φυσικά, τους ιπτάμενους θέλαμε. Γιατί αυτοί είναι που αδιάκριτα χτυπούν. Και έπρεπε να φέρουμε χτύπημα για να σκεφτούν, ότι για όλες τις φορές που χτύπησαν τον κόσμο αδιάκριτα, όπου να’ ναι θα τιμωρηθούν, ακόμη και μέσα στη Θεσσαλονίκη. Εγώ καθόμουν στην οδό Μισραχή. Έβλεπα ότι περνούσαν πολλά αυτοκίνητα, χωρίς να ξέρω πολλά πράγματα. Συζητώντας, συμφωνήσαμε ότι ένα συγκεκριμένο αυτοκίνητο μετέφερε τους ιπτάμενους. Από που πήρε ο Αλέκος τις πληροφορίες δεν ξέρω. Βρήκα, όμως, τον τρόπο και τα μέσα για να χτυπήσουμε τους αεροπόρους. Τώρα άλλα γράφουν. Αλλά εμείς δεν δίνουμε σημασία. Εμείς δεν ξέραμε τι θα πει ο Σιάντος, τι θα πει το Κόμμα. Εμείς ήμασταν στρατός και θα χτυπούσαμε καθορισμένους στόχους. Και το Κόμμα σαν Κόμμα, ας έκανε ότι ήθελε. Από κει και πέρα δεν ξέρω να υπάρχουν τομεάρχες, όπως τους παρουσιάζουν εδώ, ομάδες και τα ρέστα. Και βλέπω σχεδιαγράμματα. Ανατολικούς τομείς-ομάδες τόσες, δυτικούς τομείς-ομάδες τόσες. Εγώ, στον δικό μου τομέα, παρουσιάζεται ότι είχα επτά ομάδες, που ήταν όμως, ανύπαρκτες. Δεν ξέρω τίποτα για τους άλλους. Παρουσιάζουν τον Καλλίνικο με μια ομάδα. Αραδιάζουν ομάδες και πρόσωπα από μια συνοικία και κάνουν σχεδιαγράμματα με βάση την ύπαρξη επτά ομάδων. Δεν υπάρχουν. Υπήρχαν ορισμένα πρόσωπα, τα οποία δεν ήταν ομάδες, που τα έβλεπα προσωπικά εγώ». Επακολουθεί δεκάλεπτη διακοπή. Κατηγορούμενος: (συνεχίζει) «Για το ζήτημα των αεροπόρων, όπως είπα, εμείς είχαμε σκοπό να χτυπήσουμε τους ιπτάμενους. Τώρα, μέσα υπήρχαν κι άλλοι που δεν ήταν τέτοιοι. Αυτό δεν μπορούμε να το θεωρήσουμε έγκλημα. Σε μια επιχείρηση, θα πρέπει να τραβήξεις μπροστά, ανεξάρτητα αν θα αντιμετωπίσεις ορισμένα πράγματα τα οποία δεν έχεις προβλέψει. Δεν θεωρώ την πράξη αυτή, όπως και όλες τις άλλες, εγκληματικές, γιατί εκείνοι που πολεμούν δεν κάνουν εγκλήματα. Πολεμούν για ένα σκοπό. Όπως είπα, λόγω της κατάστασης, έπρεπε να τους αντιμετωπίσουμε έτσι, γιατί αλλιώς, ήταν αδύνατον. Εμείς δε θέλαμε να χύσουμε αίμα, ούτε δεξιού ούτε αριστερού. Άλλοι είναι οι υπαίτιοι. Η κατηγορία ότι οι πράξεις μου αποβλέπουν στην απόσπαση ενός μέρους της επικρατείας της χώρας μας, δεν είναι σωστή. Εγώ, από την αρχή που μπήκα στον αγώνα, μέχρι σήμερα, παλεύω για τον Ελληνικό λαό, την Ελληνική γη και μόνο γι’ αυτό. Ίσως να νομίζουν ότι άλλοι σκέφτονται και παρακινούν κι εμένα για να φτάσουν στο σκοπό τους. Αλλά εγώ δεν είμαι τέτοιος άνθρωπος που να μην καταλαβαίνω. Είμαι βέβαιος ότι κανένας, από τους ανωτέρους μέχρι τους κατωτέρους της αριστεράς, δε σκέφτεται να παραχωρήσει μέρος της Ελλάδας μας σε ξένους γείτονες και Σλάβους. Για την κατηγορία ότι πολεμούμε την ησυχία και την τάξη του λαού και πάμε για την ανατροπή της σημερινής κυβέρνησης...» Βασιλικός Επίτροπος: «Δεν υπάρχει τέτοια κατηγορία». Κατηγορούμενος: «Οι ομάδες, όπως λέτε, τότε, σε τι αποβλέπουν;». Βασιλικός Επίτροπος: «Οι ομάδες αποβλέπουν στο να προσβάλλουν τα όργανα της τάξης». Κατηγορούμενος: «Σε μας τονίσατε ότι πάμε να καταλάβουμε την αρχή. Όσο για τις μικρές ομάδες, που πραγματοποίησαν τις επιθέσεις, πράγματι τις οργάνωσα εγώ. Και κατείχα όπλα που ανήκαν στο στρατό. Αλλά ο σκοπός μου ήταν αυτός που ανέφερα. Σκοπός μου ήταν να φρενάρω τη λυσσασμένη επίθεση της μοναρχοφασιστικής κλίκας που κυβερνά τη χώρα μας, με τα ξένα όπλα που έφεραν στην αρχή. Αν επιτρέπεται, δυο λόγια για το ζήτημα της κυβέρνησης... Εγώ πάλι τονίζω ότι έμεινα πιστός στα δημοκρατικά ιδανικά που πιστεύω και για τα οποία δούλεψα μέχρι σήμερα. Απ’ την αρχή που μπήκα στον αγώνα, δεν αγωνίστηκα για το ατομικό μου απλώς συμφέρον, αλλά για το γενικό, για να καλυτερέψει έτσι και το ατομικό. Φιλοτομαριστής δεν είμαι και το απέδειξα στις τόσες κακουχίες και τα τόσα βάσανα. Εγώ τράβηξα μπροστά αποφασιστικά, γι’ αυτό που πιστεύω για το λαό. Εδώ, η δίκη αυτή, ο τρόπος της διοργάνωσης και της διεξαγωγής της, δεν έχει σκοπό να περιοριστεί στα πλαίσια απλώς του κατηγορητηρίου, αλλά να κάνει ντόρο, να δυσφημίσει την αριστερά γενικά και τα πρόσωπα που κατηγορούνται. Εγώ αυτό το αντελήφθην. Και με βρίζετε και με διαπομπεύετε με τον τρόπο που ξέρετε εσείς. Για τον Πούγκουρα, ιδέα δεν έχω. Τώρα το ακούω ότι τον σκότωσαν. Εδώ σκοτώθηκε ένα σωρό κόσμος, χωρίς να έχει κανείς ιδέα και τώρα παρουσιάζουν έναν Πούγκουρα και μας λένε ότι τον σκοτώσαμε εμείς. Αυτό δεν είναι σωστό. Ένα ζήτημα που επανειλημμένως χρησιμοποίησε η μαύρη αντίδραση ενάντια στο πρόσωπό μου και αναφέρθηκε εδώ, είναι και το ζήτημα του γάμου μου». Πρόεδρος: «Αυτός δεν ανήκει στην ουσία της κατηγορίας». Κατηγορούμενος: «Είναι βασικό για μένα. Εδώ ανέφερε η Ασφάλεια και σεις προσωπικά, ότι, δεν ξέρω πόσοι τορβάδες λίρες ξοδεύτηκαν και ότι έκανα πριγκηπικό γάμο, πράγμα που είχε επίδραση και στον καθηγητή Βασδέκη, συγκατηγορούμενό μου, αφού είπε ότι πραγματικά τώρα μάθαινε ότι κάποιοι έκαναν τέτοιους γάμους. Για το ζήτημα αυτό εγώ λογοδότησα στο κόμμα μου, επειδή έκανα κάτι που έγινε σε μια εποχή λευτεριάς. Ήρθε πολύς κόσμος που δεν μπορούσα να τον διώξω. Έτσι, πήρε ο γάμος μαζικό χαρακτήρα. Και τότε, χτυπώντας εμένα, χτυπούσαν τους αγωνιστές. Θέλω να αναφερθώ και σε ένα άλλο ζήτημα αν και το έθιξα ήδη. Πρέπει, όμως, να το αναπτύξω. Εδώ ανέφερε ο Παπαδόπουλος ότι το κόμμα τους δολοφονούσε και εμείς παίρναμε μέτρα...» Βασιλικός Επίτροπος: «Για το κόμμα απολογείσαι ή για σένα;». Κατηγορούμενος: «Αυτό έχει σημασία. Πρέπει να απαντήσω στο μάρτυρα που κατέθεσε αυτά». Βασιλικός Επίτροπος: «Ρώτησες και σου απάντησε». Κατηγορούμενος: «Ανέφερε πράγματα αλλά δεν είχα απαντήσει. Δεν είχα το δικαίωμα τότε». Βασιλικός Επίτροπος: «Απάντησες και του είπες ότι είναι ψέματα. Και του είπες να σου αναφέρει παραδείγματα». Κατηγορούμενος: «Δε μίλησε, όμως, γι’ αυτά». Βασιλικός Επίτροπος: «Δε σε αφορά εσένα αυτό». Κατηγορούμενος: «Με αφορά. Γιατί θα μιλούσα όπως μίλησα και για το ζήτημα του Πούγκουρα». Βασιλικός Επίτροπος: «Για το ζήτημα του Πούγκουρα, όμως, έπρεπε να μιλήσεις, γιατί σου είχε απαγγελθεί κατηγορία και έπρεπε να την αντικρούσεις». Κατηγορούμενος: «Ναι, αλλά πάνω στο μάρτυρα δεν απολογήθηκα». Βασιλικός Επίτροπος: «Σου είπε ορισμένα πράγματα ο μάρτυς και απολογήθηκες». Κατηγορούμενος: «Στο ζήτημα ότι έκανα διαπραγματεύσεις με την Ασφάλεια, τους προκαλώ ανοιχτά να μιλήσουν και να μου πουν τι ανταλλάγματα τους ζήτησα». Βασιλικός Επίτροπος: «Δεν είπε τέτοια πράγματα. Είπε ότι απεκάλυψες ότι τα κρυμμένα όπλα βρίσκονταν στο σπίτι της Πατσιά, στην κρύπτη του παραθύρου». Κατηγορούμενος: «Έστω κι αυτό. Αλλά είπε και άλλα πράγματα για διαπραγματεύσεις και τα δημοσίευσαν». Βασιλικός Επίτροπος: «Δεν είπε τέτοια πράγματα. Είπε μόνο ότι κατέθεσες ορισμένα πράγματα και ζήτησες να μην γίνουν γνωστά». Κατηγορούμενος: «Αυτό δεν ισχύει. Τώρα, για τις δουλειές που ευθύνομαι προσωπικά, αυτές είναι: ο συντονισμός ενεργειών και τα χτυπήματα. Τον Κωφίτσα εγώ προσωπικά έδωσα εντολή να τον παρακολουθήσουν και εκτελέστηκε. Ήμουν υπεύθυνος εγώ. Για τον Παγώνη, εγώ παίρνω την ευθύνη. Για το καφενείο «Ελληνικόν», εγώ έδωσα εντολή στο Διογένη και έριξαν τις χειροβομβίδες. Για την Τούμπα και το καφενείο του Μπόνου, προσωπικά πήγα εγώ. Για τους αεροπόρους, εγώ έκανα την παρακολούθηση. Αν ένα παιδί δεν μπορούσε να ρίξει τη χειροβομβίδα, θα την έριχνα εγώ». (ακούγεται φωνή αποδοκιμασίας από το ακροατήριο. Ο Πρόεδρος παρεμβαίνοντας, λέει ότι ο κατηγορούμενος είναι ιερός). Βασιλικός Επίτροπος: «Δε μου λες. Αλβανέ. Για την επίθεση κατά του καφενείου «Ελληνικός» δεν μας είπες πολλά». Κατηγορούμενος: «Είπα ότι έδωσα εντολή». Βασιλικός Επίτροπος: «Είπες προηγουμένως ότι έδωσες λόγο στο κόμμα για το γάμο σου. Σε κατηγόρησαν γι’ αυτό;». Κατηγορούμενος: «Δεν ξέρω». Βασιλικός Επίτροπος: «Μα για να δώσεις λόγο;». Κατηγορούμενος: «Εδώ δεν μπορούν να αναφερθούν ζητήματα κομματικά». Βασιλικός Επίτροπος: «Πάντως λογοδότησες». Κατηγορούμενος: «Είπα». Βασιλικός Επίτροπος: «Δε μου λες, όταν ήρθε ο Ζαχαριάδης...». Κατηγορούμενος: «Α! Μου διέφυγε. Ο Ζαχαριάδης απ’ την Κέρκυρα έστειλε γράμμα». Βασιλικός Επίτροπος: «Ποιο γράμμα; Το πρώτο ή το δεύτερο που λέτε να συνθηκολογήσουμε με τους Ιταλούς;». Κατηγορούμενος: «Αυτό ήταν δικό σας. Το έκανε ο Μανιαδάκης που έβγαζε ψεύτικο «Ριζοσπάστη». Ο Ζαχαριάδης ήρθε εδώ και ο λαός της Θεσσαλονίκης του έκανε μεγάλη υποδοχή. Εσείς τον βρίσατε ως αλήτη. Έτσι όμως, βρίσατε όλο το λαό της Θεσσαλονίκης. Τότε εγώ ήμουνα φυλακή. Η Ασφάλεια μου είπε ότι αυτός μάζεψε τα στελέχη της Μακεδονίας και Θράκης και ότι έγινε σύσκεψη στο Γραφείο του κόμματος. Επίσης ότι εκεί ήταν ο Χατζής. Εφ’ όσον δεν είχα καμιά οργάνωση στα χέρια μου, δηλαδή δεν καθοδηγούσα οργάνωση, με τι ιδιότητα να πήγαινα να λογοδοτήσω;». Βασιλικός Επίτροπος: «Δεν ήσουν περιφερειακός;». Κατηγορούμενος: «Εγώ το 1935 έφυγα». Βασιλικός Επίτροπος: «Εγώ σου λέω για το 1946». Κατηγορούμενος: «Δεν ήμουν. Ήμουν φυλακή από το 1945 ως το 1946. Νωρίτερα ήμουν εδώ, αλλά δεν είχα οργάνωση». Βασιλικός Επίτροπος: «Ήσουν μέσα στη κομματική οργάνωση. Δεν ήσουν περιφερειακός στη Βέροια;». Κατηγορούμενος: «Ναι, αλλά εφ’ όσον μπήκα φυλακή, την οργάνωση την πήραν άλλοι και δεν υπολογιζόμουν οργανωμένο μέλος». Βασιλικός Επίτροπος: «Έπαυσες να είσαι κομμουνιστής;». Κατηγορούμενος: «Όχι. Αλλά εδώ ήρθαν τα στελέχη που καθοδηγούσαν τις πόλεις και οι Γραμματείς. Εγώ δεν μπορούσα να πάρω μέρος. Το ζήτημα του Ζαχαριάδη, σας λέω ότι, προσωπικά, δεν το γνωρίζω. Ούτε στην πρώτη ούτε στη δεύτερη σύσκεψη πήρα μέρος, ούτε στο λευκό Πύργο». Βασιλικός Επίτροπος: «Αυτό δεν μπορούμε να το πιστέψουμε». Κατηγορούμενος: «Τι να σας πω τότε; Εσείς θέλετε να σας πω ότι τον ξέρω για να τον πείτε δολοφόνο». Βασιλικός Επίτροπος: «Μα είναι δολοφόνος. Ξέρεις, ότι έχει βγει καταδικαστική απόφαση για φόνο εις βάρος του, προ είκοσι ετών;». Κατηγορούμενος: «Εσείς ότι θέλετε βγάζετε». Βασιλικός Επίτροπος: «Έχει σκοτώσει έναν Αρχειομαρξιστή στον Πειραιά. Η γραμμή της μαζικής αυτοάμυνας από που πάρθηκε;». Κατηγορούμενος: «Πάρθηκε από την ανάγκη να αμυνθεί ο λαός, στη σύσκεψη που κάναμε εγώ και ο Αλέκος». Βασιλικός Επίτροπος: «Σεις οι δυο δώσατε «τη γραμμή» σε όλη την Ελλάδα;». Κατηγορούμενος: «Δεν ξέρω τι έγινε σ’ όλη την Ελλάδα». Βασιλικός Επίτροπος: «Δε διάβαζες τύπο;». Κατηγορούμενος: «Η Μαζική Λαϊκή Αυτοάμυνα δεν ήταν οργανωτικό ζήτημα». Βασιλικός Επίτροπος: «Σύμφωνοι. Αλλά έγινε με απόφαση του κόμματος». Κατηγορούμενος: «Εγώ δεν ξέρω. Δεν είχα κομματικό βιβλιάριο». Βασιλικός Επίτροπος: «Ναι, αλλά διάβαζες τη «γραμμή» από τον τύπο». Κατηγορούμενος: «Ο τύπος εδώ στη Θεσσαλονίκη, έγραφε να διαφωτιστεί ο λαός και να δει ότι από το ίδιο το Σύνταγμα έχει το δικαίωμα να αμυνθεί». Βασιλικός Επίτροπος: «Η «γραμμή» δόθηκε από τον τύπο. Αφού διάβαζες, θα ήξερες ότι ήταν «γραμμή» την οποία έδινε το κόμμα». Κατηγορούμενος: «Εγώ ήξερα πως να αμυνθεί ο λαός και είχα την ικανότητα να τον διαφωτίσω. Το άρθρο αυτό που δημοσιεύτηκε, το είδα. Μα δεν το είχα υπ’ όψιν μου από πριν». Βασιλικός Επίτροπος: «Εσύ που ξέρεις την κομματική φρασεολογία, μπορείς μέσα σε ορισμένες γραμμές του άρθρου, να διαβάζεις και να καταλαβαίνεις πολύ περισσότερα πράγματα από μένα». Κατηγορούμενος: «Ο Παπαδόπουλος είπε ότι ο Αλβανός είχε την ικανότητα να παίρνει «γραμμή» απ’ την εφημερίδα. Άρα, βρήκαν ότι είναι περιττό να πηγαίνει σε συσκέψεις. Είτε ήμουν είτε δεν ήμουν σε συσκέψεις, σύμφωνα μ’ αυτούς, ότι έκανα ήταν κομματικό. Εγώ είπα ότι είχα την ικανότητα να λέω στο λαό πως να περιφρουρήσει τις δημοκρατικές του ελευθερίες. Είχα την ικανότητα να τον οργανώσω να αμυνθεί. Αλλά αυτό είναι...». Βασιλικός Επίτροπος: «Εγώ δεν παραγνωρίζω την ικανότητά σου. Δεν ήταν λίγα αυτά που έκανες. Αλλά θέλεις να απαντήσεις ή υπεκφεύγεις;». Κατηγορούμενος: «Τι υπεκφεύγω;». Βασιλικός Επίτροπος: «Πες μου. Η «γραμμή» ήταν σύμφωνη με τη Λαϊκή Αυτοάμυνα; Διάβαζες εφημερίδα, «Ριζοσπάστη», «Ελεύθερη Ελλάδα», «Λαϊκή Φωνή». Δε διάβασες το λόγο του Ζαχαριάδη και τις αποφάσεις του Μακεδονικού Γραφείου;». Κατηγορούμενος: «Μάλιστα. Σχετικά με το λόγο του Ζαχαριάδη, διάβασα ότι έγινε ολόκληρη μάχη στη «Λαϊκή Φωνή» με το «Φως», ότι παραποίησαν το λόγο, ότι από δω έδωσε το σύνθημα να βγουν οι Μπαρούτηδες και οι αντάρτες, ότι κήρυξε την επανάσταση. Για το λόγο του, συγκεκριμένα θυμάμαι τούτο: ότι έκανε μια ανάλυση της κατάστασης στην Νοτιοανατολική Ευρώπη, στις Λαϊκές Δημοκρατίες, πως οργανώνονται, κλπ.». Βασιλικός Επίτροπος: «Από την ημέρα που ήρθες στη Θεσσαλονίκη, ως την ημέρα που πιάστηκες, έπαυσες να είσαι κομμουνιστής;». Κατηγορούμενος: «Οργανωμένος, ναι». Βασιλικός Επίτροπος: «Έπαυσες να είσαι μέλος του Κομμουνιστικού Κόμματος;». Κατηγορούμενος: «Δεν είχα το βιβλιάριο του κόμματος». Βασιλικός Επίτροπος: «Τι σημασία έχει αυτό;». Κατηγορούμενος: «Πως δεν έχει». Βασιλικός Επίτροπος: «Δηλαδή διεγράφης από το κόμμα;». Κατηγορούμενος: «Δεν είναι αυτό. Αυτό δεν μπορώ να το ξέρω, γιατί εγώ δεν είχα ανάμειξη στα κομματικά ζητήματα. Εγώ τράβηξα άλλη γραμμή». Βασιλικός Επίτροπος: «Τότε γιατί σε καλεί το κόμμα και σου κάνει επικρίσεις;». Κατηγορούμενος: «Δεν ξέρω. Που; Πότε;». Βασιλικός Επίτροπος: «Τότε για την περίφημη υπόθεση του μαζικού, όπως είπες, γάμου σου». Κατηγορούμενος: «Τότε ήταν άλλη εποχή. Δεν είχα συλληφθεί τότε». http://metwpoistorias.blogspot.com/2009/06/blog-post_11.html http://www.geocities.com/anasintaxi/196.htm#opla http://metwpoistorias.blogspot.com/2009/06/2.html\nαπό ak 19/01/2010 6:43 μμ.\nΤιμή για πάντα στην ηρωική ΟΠΛΑ και ειδικότερα στην ΟΠΛΑ θεσσαλονίκης η δράση της οποίας είναι απσίγνωστη ειδιαιτερα στις φτωχογειτονιές της Σαλονίκης με τα διαρκή χτυπήματα στους ρουφιάνους και τα αστυνομικά τμήματα...\nαπό Α + * 20/01/2010 2:59 μμ.\nΑυτά που λέτε και γράφετε εκτός από τη μισή αλήθεια είναι και επικινδυνα. Ο μηχανισμός της ΟΠΛΑ εκτός από να σκοτώνει ταξικούς εχθρούς, εκτελούσε και πολλούς αγωνιστές που διαφωνούσαν με την επίσημη γραμμή του κκε αλλά και άλλους αγωνιστές που διαφωνούσαν ανοιχτά με το σταλινισμό. Δεν είναι λίγα τα ονόματα των ανθρώπων που χάθηκαν άδικα από τους τραμπούκους της ΟΠΛΑ, είτε αρχειομαρξιστές είτε άλλοι. Γι' αυτό καλύτερα ψάξτε το λίγο περισσότερο...


*Ekabitis*: Εκλογές με...στριπτίζ στην Ουκρανία!\n"Φτάνει ο βιασμός της χώρας. Βοήθεια!" φώναζαν οι κοπέλες που ξεντύθηκαν στο εκλογικό τμήμα που επρόκειτο να ψηφίσει ο Γιανούκοβιτς.\nΤέσσερις νέες κοπέλες έκαναν στριπτίζ σήμερα στο Κίεβο στο εκλογικό τμήμα που επρόκειτο να ψηφίσει ο υποψήφιος για την ουκρανική προεδρία Βίκτορ Γιανούκοβιτς, καταγγέλλοντας τον "βιασμό" της δημοκρατίας στη χώρα.\nΟι νέες γυναίκες, μέλη της Femen μιας μικρής φεμινιστικής οργάνωσης, ξεντύθηκαν μπροστά στις κάμερες την ώρα που οι δημοσιογράφοι περίμεναν την άφιξη του Γιανούκοβιτς.\n"Φτάνει ο βιασμός της χώρας. Βοήθεια!" φώναζαν οι κοπέλες που κρατούσαν πανό με ...\n... ανάλογα συνθήματα.\n"Αυτό που γινόταν στην Ουκρανία στη διάρκεια της προεκλογικής εκστρατείας μπορεί να θέσει σε κίνδυνο την δημοκρατία", δήλωσε μια από τις κοπέλες η Ολεξάντρα Σεβτσένκο, μετέδωσε το Ιντερφαξ.\nΟι τελευταίες ημέρες πριν την σημερινή εκλογική αναμέτρηση πέρασαν μέσα σε τεταμένη ατμόσφαιρα με τα δύο στρατόπεδα να κατηγορεί το ένα το άλλο ότι θέλει να κλέψει τη νίκη και να απειλεί ότι θα αμφισβητήσει τα αποτελέσματα.\nΣτο μεταξύ το στρατόπεδο του Βίκτορ Γιανούκοβιτς, ετοιμάζει διαδήλωση 50.000 ανθρώπων για αύριο μπροστά στο κτίριο της Κεντρικής Εκλογικής Επιτροπής στο Κίεβο, ανακοίνωσε σήμερα το υπουργείο Εσωτερικών της χώρας.\nΤο κόμμα του Γιανούκοβιτς υπέβαλε αίτημα για τον σκοπό αυτό στις δημοτικές αρχές, διευκρίνισε αξιωματούχος του υπουργείου.


xenofontas.gr: Τσιγάρο – εχθρός της ομορφιάς μας!\nΤο κάπνισμα βλάπτει τον οργανισμό μας.\nΑυτό είναι κάτι που γνωρίζουμε όλοι – καπνιστές και μη καπνιστές.\nΠροκαλεί καρκίνο, εμφράγματα, καρδιακές ανακοπές και σκοτώνει περίπου 2,5 εκατομμύρια ανθρώπους κάθε χρόνο.\nΕάν αυτά δεν σας αρκούν να τα κόψετε το κάπνισμα, ίσως βοηθήσει η επίκληση στην ματαιοδοξία (κυρίως των γυναικών).\nΊσως το τίμημα του τσιγάρου όσον αφορά την ομορφιά μας, λειτουργήσει ως πιο αποτελεσματικό κίνητρο.\nΔείτε 6 (και όχι μόνο) ύπουλους τρόπους που το τσιγάρο κλέβει την ομορφιά μας.\n1.Το κάπνισμα αποδυναμώνει τα μαλλιά μας\nΟι ειδικοί συμφωνούν ότι τα χημικά στοιχεία του καπνού είναι τόσο τοξικά που μπορούν να καταστρέψουν τους θύλακες της τρίχας.\nΑκόμα φράσουν τα αιμοφόρα αγγεία και δυσχεραίνουν την κυκλοφορία του αίματος, προκαλώντας πρόωρη γήρανση αυτών των θυλάκων.\nΟι καπνιστές έχουν διπλάσιες πιθανότητες από τους μη καπνιστές να εμφανίσουν τοπική αραίωση ή ακόμα και φαλάκρα.\n2.Προκαλεί γήρανση του δέρματος\nΜετά την ηλιακή ακτινοβολία, δεύτερη στη σειρά αιτία της πρόωρης γήρανσης του δέρματος είναι το κάπνισμα.\nΜια και μόνο τζούρα αρκεί για να μπούνε στον οργανισμό τρισεκατομμύρια χημικά στοιχεία, τα οποία καταστρέφουν το κολλαγόνο και την ελαστίνη, κάνοντας το δέρμα να χάνει την τεντωμένη, νεανική του εμφάνιση.\nΕπιπλέον ο καπνός του τσιγάρου απελευθερώνει μια χημική ουσία, την ακεταλδεΰδη, που προκαλεί γήρανση διασπώντας τον συνδετικό ιστό που κρατάει ενωμένο το δέρμα με αποτέλεσμα αυτό να αρχίσει να κρεμάει.\n…Δεν τελειώνουν όμως εδώ οι αρνητικές συνέπειες που έχει το κάπνισμα για το δέρμα.\nΤο μονοξείδιο του άνθρακα που υπάρχει στον καπνό, του στερεί το οξυγόνο κάνοντάς το θαμπό.\nΗ νικοτίνη (η ουσία που κάνει το τσιγάρο τόσο εθιστικό) περιορίζει τα αιμοφόρα αγγεία, επιβραδύνει την κυκλοφορία του αίματος όπως και τη ροή των θρεπτικών συστατικών στο δέρμα αφήνοντάς το χλωμό.\nΣτερεί επίσης βασικές για τα κύτταρα βιταμίνες, συμπεριλαμβανομένης και της βιταμίνης C, η οποία -μεταξύ άλλων- είναι υπεύθυνη για την επιδιόρθωση ζημιών που προκαλούνται στον οργανισμό.\n3.Τονίζει τις σακούλες και τους μαύρους κύκλους κάτω από τα μάτια\nΟι καπνιστές είναι 4 φορές πιο πιθανό από τους μη καπνιστές να αισθάνονται υπνηλία το πρωί.\nΕίναι πιθανό τα συμπτώματα της έλλειψης νικοτίνης που παρατηρούνται όταν κοιμόμαστε να διαταράσσουν τις συνήθειες του ύπνου.\nΗ διατάραξη αυτή και η έλλειψη ύπνου επιδεινώνει τους μαύρους κύκλους και κάνει τα μάτια μας να φαίνονται κουρασμένα.\n4.Προκαλεί (βαθιές) ρυτίδες\nΟι επανειλημμένες κινήσεις που κάνουμε την ώρα που καπνίζουμε (κυρίως όταν ρουφάμε τον καπνό) σε συνδυασμό με το επιβαρυμένο -από τις χημικές ουσίες του καπνού- δέρμα είναι ένας τρόπος με τον οποίο αποκτούμε σε ανυποψίαστο χρόνο ανεπιθύμητες ρυτίδες.\n5.Προσβάλλει το στόμα\nΑρχικά το κάπνισμα προκαλεί δυσοσμία του στόματος.\nΣύμφωνα με τον Αμερικάνικο Οδοντιατρικό Σύλλογο, σχεδόν οι μισοί από το σύνολο των καπνιστών είναι πιθανό να προσβληθούν από την ασθένεια των ούλων και να χάσουν τα δόντια τους πριν από τα 65.\nΕπίσης σχεδόν το 90 % των ανθρώπων που υποφέρουν από καρκίνο (στόματος, γλώσσας, χειλιών, λαιμού) είναι καπνιστές.\nΑκόμα η πίσσα και άλλες χημικές ουσίες του καπνού διεισδύουν στο σμάλτο των δοντιών, αποχρωματίζοντάς τα και προκαλώντας μια αντιαισθητική κιτρινίλα, η οποία δύσκολα φεύγει.\n6.Κιτρινίζει τα νύχια\nΤο κιτρίνισμα των νυχιών είναι μια ακόμα από τις συνέπειες της κακιάς συνήθειας του καπνίσματος. Η στέρηση του οξυγόνου είναι και εδώ ο ένοχος (όπως και σε σχέση με την φθορά της τρίχας και του δέρματος).\nΤα νύχια είναι ζωντανός οργανισμός και χρειάζονται οξυγόνο όπως ακριβώς και το υπόλοιπο σώμα μας.\nΑκόμα και με το απλό κράτημα του τσιγάρου ανάμεσα στα δάχτυλα προκαλεί κιτρίνισμα στα νύχια και στην γύρω περιοχή του δέρματος.


Τηλεβόας της Άρτας: Υπερψηφίστηκε με 196 ψήφους το βοήθημα στους συνταξιούχους\nΣε πείσμα του ΠΑΡΩΝ/ΑΠΩΝ και του Σόιμπλε, οι συνταξιούχοι θα πληρωθούν\nΠέντε από τα 8 κόμματα της Βουλής ψήφισαν την χορήγηση του έκτακτου βοηθήματος στους χαμηλοσυνταξιούχους. Στην ονομαστική ψηφοφορία που προκάλεσε ο ΣΥΡΙΖΑ πήραν μέρος 257 βουλευτές. ΝΑΙ ψήφισαν 196 βουλευτές και ΠΑΡΩΝ 61 βουλευτές.\nΑπουσίασαν 14 βουλευτές από τη ΝΔ, ο Ανδρέας Μιχαηλίδης από τον ΣΥΡΙΖΑ (ασθενής), η Φώφη Γεννηματά από το ΠΑΣΟΚ (απουσιάζει στις Βρυξέλλες), 5 βουλευτές από τη Χρυσή Αυγή, 3 από το ΚΚΕ, 8 από το Ποτάμι, 8 από την Ένωση Κεντρώων και 4 ανεξάρτητοι βουλευτές.\nΣημειώνεται πως ανάμεσα στους απόντες ήταν ο πρόεδρος της ΝΔ Κυριάκος Μητσοτάκης, ο πρώην πρωθυπουργός Κώστας Καραμανλής και ο γενικός γραμματέας του ΚΚΕ Δημήτρης Κουτσούμπας.\nΑναρτήθηκε από Τηλεβόας στις 10:05 π.μ.\nΕτικέτες Βουλή, Συνταξιούχοι, Ψηφοφορία


Τραγική σύμπτωση! Το κοινό της Ρούλας Πισπιρίγκου με την Έφη που πέταξε το βιτριόλι στην Παλιοσπύρου (video) - Alldaynews.gr\nΟι αποκαλύψεις που φτάνουν μας αφήνουν συνεχώς άφωνους! Ούτε οι συμπτώσεις δε λένε να μας αφήσουν ήσυχους…\nΗ εκπομπή, «Το Πρωινό» αποκάλυψε ότι οι δύο γυναίκες που έχουν συγκλονίσει το πανελλήνιο τα τελευταία χρόνια, η Ρούλα Πισπιρίγκου και η Έφη, η οποία είχε ρίξει βιτριόλι στην Ιωάννα Παλιοσπύρου κατάγονται από το ίδιο χωριό! Παράλληλα, ο Θανάσης Κατερινόπουλος μίλησε στον ραδιοφωνικό σταθμό του Alpha για την υπόθεση της Πάτρας και τη σύλληψη της Ρούλας Πισπιρίγκου για τη δολοφονία της 9χρονης Τζωρτζίνας.\nΟι δύο γυναίκες κατάγονται από το ίδιο μέρος και συγκεκριμένα από τον Σταθά Βάλτου Αιτωλοακαρνανίας, ένα χωριό 300 κατοίκων που βρίσκεται στον δήμο Αμφιλοχίας. Τόσο η Έφη όσο και η Ρούλα χρησιμοποίησαν μια δηλητηριώδης ουσία και μέχρι στιγμής δεν έχει βρεθεί από που την έχουν προμηθευτεί.\nΟ Τάσος Τεργιάκης είπε χαρακτηριστικά στο Πρωινό:\n«Το χωριό Σταθάς Αιτωλοακαρνανίας είναι το χωριό καταγωγής της Ρούλας Πισπιρίγκου και της Έφης. Ένα χωριό 300 κατοίκων που είναι συγκλονισμένοι από τις εξελίξεις».\nΔείτε το video του ΑΝΤ1 εδώ:\nΜαρτυρία «φωτιά» για Πισπιρίγκου: «Η Ρούλα χτυπούσε τη Τζωρτζίνα από μωρό!»\nΔεν έχουν τέλος οι αποκαλύψεις για την υπόθεση των τριών νεκρών παιδιών στην Πάτρα καθώς ώρα με την ώρα έρχονται στο φως νέα σοκαριστικά στοιχεία που βαρύνουν την Ρούλα Πισπιρίγκου.\nΌπως ανέφερε χθες, ο πρόεδρος του «Χαμόγελου του παιδιού» Κώστας Γιαννόπουλος, πρόκειται για ανώνυμη αναφορά που έγινε το 2014, όταν η Τζωρτζίνα ήταν σε ηλικία εννέα μηνών και αφορούσε σε κακοποίησή της και από τους δύο γονείς, τον πατέρα Μάνο Δασκαλάκη και την μητέρα της, Ρούλα Πισπιρίγκου.\nΓια την εν λόγω ανώνυμη καταγγελία μάλιστα, που βρέθηκε στο αρχείο, διαπιστώθηκε ότι υπήρχε αναφορά με ένδειξη «Επείγον» στις 14 Αυγούστου του 2014, η οποία έκανε λόγο για κακοποίηση του εννέα μηνών τότε κοριτσιού, ιδιαίτερα από τη μητέρα του, Ρούλα Πισπιρίγκου.\n«Είχαν δει την Ρούλα Πισπιρίγκου να χτυπά τη 10 μηνών Τζωρτζίνα»\nΩστόσο, σήμερα, ο κ. Γιαννόπουλος επανήλθε με νέες του δηλώσεις για το θέμα. Ο πρόεδρος του «Χαμόγελου του Παιδιού» μιλώντας στο «Open» αποκάλυψε τι ακριβώς ανέφερε η καταγγελία του 2014. Όπως είπε σύμφωνα με την καταγγελία «η μητέρα της 10 μηνών τότε Τζωρτζίνας εθεάθη να τη χτυπά με τα χέρια της».\nΑξίζει να σημειωθεί, πως τότε οι κοινωνικές υπηρεσίας είχαν επισκεφτεί την οικογένεια, όπου δεν διαπίστωσαν κανένα πρόβλημα και αποχώρησαν χωρίς να δώσουν συνέχεια στην υπόθεση.\n«Το χαμόγελο βρίσκεται στη δίνη των διαδικασιών γιατί πάντοτε ο κόσμος μας εμπιστεύεται και μας καλεί. Δεν έχουμε κανένα άλλο δικαίωμα από το να να στείλουμε την αναφορά στον εισαγγελέα ανηλίκων» σημείωσε χαρακτηριστικά.\nΕτικέτες: ΒιτριόλιΕπίθεση με ΒιτριόλιΕφη ΚακαράντζουλαΠάτραΡούλα Πισπιρίγκου\nΓιαννόπουλος: «Η Ρούλα Πισπιρίγκου χτυπούσε τη Τζωρτζίνα» – Η καταγγελία στο «Χαμόγελο του Παιδιού» για κακοποίηση (video)


Απομακρυσμένες τερματικές μονάδες (RTU) & Ελεγκτές – Επισκόπηση | Schneider Electric\nΑπομακρυσμένοι τερματικοί σταθμοί και ελεγκτές\nΑπομακρυσμένες τερματικές μονάδες και ελεγκτές\nΟι λειτουργίες του δικτύου και η διαχείριση των διαθέσιμων πόρων στηρίζονται στη δυνατότητα παρακολούθησης και ελέγχου τους από απόσταση. Τα ανθεκτικά προϊόντα για αντίξοα περιβάλλοντα αποτελούν ένα απαραίτητο στοιχείο. Οι στρατηγικές αποτελεσματικού ελέγχου ενδέχεται να περιλαμβάνουν διαφορετικές αρχιτεκτονικές, πρωτόκολλα παλαιού τύπου και μέσα.\nΤο χαρτοφυλάκιο των RTUs που προσφέρουμε, το οποίο περιλαμβάνει τα προϊόντα Saitel DR, Saitel DP και C264, συμβάλλει στη δημιουργία των πιο ευέλικτων και ισχυρών λύσεων για την αυτοματοποίηση του δικτύου σας.\nΣυστήματα αυτοματισμού υποσταθμών\nΑξιοπιστία: Ασφαλείς και ανθεκτικές RTU για την προστασία των στοιχείων του δικτύου σας.\nΔιαλειτουργικότητα: Δυναμικό χαρτοφυλάκιο πρότυπων και παλαιού τύπου επικοινωνιών.\nΑπλότητα: Φιλικές για το χρήστη, επεκτάσιμες λύσεις.\nΔιαχρονικότητα: Βασισμένες σε πρότυπα και μια ισχυρή δέσμευση για την εξέλιξη των προϊόντων μας.\nΙσχυρές πλατφόρμες υλικού.\nΑνοιχτές, διαλειτουργικές λύσεις σύμφωνα με τα πρότυπα και τα υποδείγματα.\nΕυκολονόητα και ευέλικτα εργαλεία σχεδιασμού.\nΚυβερνοασφάλεια ενσωματωμένη σε κάθε RTU.\nΤεχνογνωσία, υπηρεσίες και υποστήριξη σε τοπικό επίπεδο.\nΑπό αυτόνομες RTU έως ολοκληρωμένα συστήματα\nΨηφιακό Σύστημα Ελέγχου PACiS για μεσαίους και μεγάλους υποσταθμούς ΥΤ/ΜΤ\nΟλοκληρωμένες λύσεις για τη διαχείριση αιολικών πάρκων και σύνδεση στο δίκτυο\nΠλήρεις λύσεις για τη βελτίωση των επιδόσεων μικρών υδροηλεκτρικών σταθμών\nΕκσυγχρονίστε και εξασφαλίστε το ηλεκτρικό σας δίκτυο για το μέλλον.\nΑπλοποιήστε τις λειτουργίες του δικτύου και τις εργασίες συντήρησης.\nΚερδίστε ενσωματωμένη κυβερνοασφάλεια.\nΑξιοποιήστε στο μέγιστο τις ισχυρές, τοπικές υπηρεσίες εξυπηρέτησης πελατών.


Ζητούνται επειγόντως έσοδα 26,4 δισ. ευρώ - Ειδήσεις - νέα - Το Βήμα Online\nΖητούνται επειγόντως έσοδα 26,4 δισ. ευρώ\nΤο οικονομικό επιτελείο, καίτοι ευρισκόμενο σε τόπους παραθερισμού, προβληματίζεται για την κατάρρευση των εσόδων τον Ιούλιο και το ενδεχόμενο παρατεταμένης ύφεσης στην πραγματική οικονομία. Σήμερα θα ανακοινωθούν τα επίσημα προκαταρκτικά στοιχεία για την ύφεση κατά το δεύτερο τρίμηνο του έτους. Το Reuters εκτιμά ότι η συρρίκνωση της ελληνικής οικονομίας θα διαμορφωθεί σε 3,3% το β΄ τρίμηνο, ενώ κατά το πρώτο ήταν 2,5%. Ο υπουργός Οικονομικών κ. Γ.Παπακωνσταντίνου διαψεύδει κατηγορηματικά το ενδεχόμενο επιβολής νέων μέτρων το 2010 και παραπέμπει στις δηλώσεις των μελών της τρόικας (ΕΕ-ΕΚΤ-ΔΝΤ).\nΤο οικονομικό επιτελείο, καίτοι ευρισκόμενο σε τόπους παραθερισμού, προβληματίζεται για την κατάρρευση των εσόδων τον Ιούλιο και το ενδεχόμενο παρατεταμένης ύφεσης στην πραγματική οικονομία. Σήμερα θα ανακοινωθούν τα επίσημα προκαταρκτικά στοιχεία για την ύφεση κατά το δεύτερο τρίμηνο του έτους. Το Reuters εκτιμά ότι η συρρίκνωση της ελληνικής οικονομίας θα διαμορφωθεί σε 3,3% το β΄ τρίμηνο, ενώ κατά το πρώτο ήταν 2,5%.\nΟ υπουργός Οικονομικών κ. Γ.Παπακωνσταντίνου διαψεύδει κατηγορηματικά το ενδεχόμενο επιβολής νέων μέτρων το 2010 και παραπέμπει στις δηλώσεις των μελών της τρόικας (ΕΕ-ΕΚΤ-ΔΝΤ). Το ευρω-ατλαντικό κλιμάκιο στάθηκε στην καταπολέμηση της φοροδιαφυγής, κατεύθυνση στην οποία θα δοθεί μεγάλη έμφαση από την κυβέρνηση ως το τέλος του έτους. Εκτός από τις ειδικές ομάδες του ΣΔΟΕ για τον έλεγχο των φορολογουμένων με μεγάλη περιουσία, οι οποίοι δηλώνουν προκλητικά χαμηλά εισοδήματα, το ειδικό σώμα επιβάλλει ήδη πρόστιμα για παραβάσεις σε τουριστικές περιοχές. Διακεκριμένο στέλεχος του υπουργείου Οικονομικών εκτιμά πως αν εισπραχθεί έστω και το 25% από βεβαιωθέντα πρόστιμα σε ιδιώτες και επιχειρήσεις τα έσοδα του προϋπολογισμού θα ενισχυθούν σημαντικά και θα αγγίξουν τον στόχο.\nΑποτελεί πλέον κοινή συνείδηση στην κυβέρνηση ότι η υστέρηση των 2,8 δισ. ευρώ που καταγράφουν τα έσοδα του προϋπολογισμού το επτάμηνο Ιανουαρίου- Ιουλίου απαιτεί «αγώνα δρόμου» για να εισπραχθούν 26,4 δισ. ευρώ τους τελευταίους πέντε μήνες του έτους και να επιτευχθεί ο στόχος του μνημονίου για αύξηση των εσόδων κατά 13,7% το 2010. Ωστόσο η τραγική εικόνα που παρουσιάζει ο φοροεισπρακτικός μηχανισμός δυσκολεύει το εγχείρημα. Αν επιτευχθεί, θα πρόκειται για ηράκλειο άθλο.\nΑν δεν επιτευχθεί ο στόχος για τα έσοδα, θα πρέπει να διαφυλαχθεί πάση θυσία το «μαξιλάρι» των 4,5 δισ. ευρώ από την επιπλέον του στόχου περικοπή των δαπανών. Η υποχώρηση των εσόδων κατά 9% τον Ιούλιο (σύμφωνα με τα στοιχεία που ανακοίνωσε την Τρίτη το Γενικό Λογιστήριο του Κράτους) ερμηνεύεται από ορισμένους αναλυτές ως το πρώτο ισχυρό σήμα για την εδραίωση της ύφεσης στην πραγματική οικονομία. Στο ίδιο συμπέρασμα οδηγούν τα στοιχεία για τη μείωση του όγκου της οικοδομικής δραστηριότητας κατά 22,6% τον Μάιο και η κάμψη της βιομηχανικής παραγωγής κατά 4,5% τον Ιούνιο.\nΩστόσο παρά τα αρνητικά σημάδια διακεκριμένο στέλεχος του υπουργείου Οικονομικών επισημαίνει στο «Βήμα» ότι τα έσοδα παρουσιάζουν αυξομειώσεις από μήνα σε μήνα και προσθέτει ότι τον Ιούλιο δεν καταγράφηκαν τα έσοδα από τις δηλώσεις με αυξημένο συντελεστή ΦΠΑ. Παράλληλα, έχει καθυστερήσει σημαντικά σε σύγκριση με πέρυσι η εκκαθάριση των δηλώσεων φορολογίας φυσικών προσώπων, ενώ αναμένεται η είσπραξη του ΕΤΑΚ του 2009 και του Φόρου Μεγάλης Ακίνητης Περιουσίας (ΦΜΑΠ) για το 2010.


Ομαδικό Εργαστήριο Πληροφόρησης και Συμβουλευτικής Ανέργων του Δήμου Φαρσάλων - iFarsala\nΔιαδρομήΑρχική»Οικονομία»Εργασία»Ομαδικό Εργαστήριο Πληροφόρησης και Συμβουλευτικής Ανέργων του Δήμου Φαρσάλων\nΤετάρτη, 20/02/2019, 09:56 Εργασία\nΤο Κέντρο Κοινότητας Δήμου Φαρσάλων σε συνεργασία με το Ινστιτούτο Εργασίας ΙΝΕ ΓΣΕΕ υλοποιεί ομαδικό εργαστήριο συμβουλευτικής για τους ανέργους του Δήμου. Το ομαδικό εργαστήριο παρέχεται δωρεάν σε ανέργους με στόχο την επανένταξη των ανέργων στην αγορά εργασίας.\nΣτις 25 Φεβρουαρίου θα πραγματοποιηθεί το εργαστήριο με τίτλο ¨Διαμορφώνοντας ένα πλάνο αναζήτησης εργασίας¨ στον χώρο του Πολιτιστικού Κέντρου Φαρσάλων και ώρα 10:30 με 12:30. Ο μέγιστος αριθμός συμμετεχόντων στο εργαστήριο είναι τα 20 άτομα και θα τηρηθεί σειρά προτεραιότητας. Σε περίπτωση αυξημένης συμμετοχής το εργαστήριο θα επαναληφθεί άμεσα.\nΟι ενδιαφερόμενοι μπορούν να δηλώσουν συμμετοχή:διά ζώσης ή τηλεφωνικά μέσω του Κέντρου Κοινότητας Δήμου Φαρσάλων: Ισόγειο Δημαρχιακού Καταστήματος, Πλατεία Δημαρχείου, Φάρσαλα, τηλ. 2491350163 – 4, email:k.koinotitas@dimosfarsalon.gr, διά ζώσης ή τηλεφωνικά μέσω του Παραρτήματος του ΙΝΕ ΓΣΕΕ: Τζαβέλα 4, Λάρισα, τηλ: 2410537489, e-mail: k.panagoulis@reg.inegsee.gr, thessaly@reg.inegsee.gr. Το Κέντρο Κοινότητας Δήμου Φαρσάλων εντάσσεται στο επιχειρησιακό ¨Περιφερειακό Επιχειρησιακό Πρόγραμμα Θεσσαλίας 2014-2020¨ και συγχρηματοδοτείται από το Ευρωπαϊκό Κοινωνικό Ταμείο.


ΕΘΝΙΚΑ ΘΕΜΑΤΑ-ΕΛΛΑΔΑ: Περίφραξη Ασφαλείας στον Έβρο - Η μόνη λύση\nΓράφει ο Κωνσταντίνος Ορφανίδης - Τα στοιχεία γίνονται όλο και πιο απογοητευτικά, το δε πρόβλημα όχι μόνο παραμένει, αλλά και εντείνεται. Προ μηνών, οι αρμόδιοι διατυμπάνιζαν την ανάπτυξη Ευρωπαίων συνοριοφυλάκων στον Έβρο, στο πλαίσιο της FRONTEX. Οι όποιες ελπίδες για μείωση του πρωτοφανούς κύματος λαθρομεταναστών που εισβάλλει καθημερινώς από την Τουρκία, διαψεύστηκαν σύντομα. Από την αρχή του έτους μέχρι τα τέλη Νοεμβρίου, 50.000 λαθρομετανάστες είχαν περάσει μόνο από τα χερσαία σύνορα της χώρας. Αν και τα φώτα της δημοσιότητας έχουν φύγει από το «μέτωπο» του Αιγαίου, οι πληροφορίες για μείωση του ρεύματος από εκεί, δεν επιβεβαιώνονται. Έτσι, η Ελλάδα έχει μετατραπεί ουσιαστικά την ΜΟΝΗ πύλη της ΕΕ από την οποία περνούν τα κύματα εξαθλιωμένων υπάρξεων που συρρέουν στην Τουρκία από τον υπανάπτυκτο κόσμο.


Planitikos.gr || Επιστημονική ενημέρωση: Η ιστορία της σημαίας των πειρατών\nΤο σήμα κατατεθέν των πειρατών έγινε σύμβολο εμπορικής επωνυμίας.\nΠάντως, η πρώτη ονομασία της σημαίας ήταν Τζόλυ Ρότζερ\nΣυνήθως ένα πειρατικό πλοίο κατά την επίθεση ανύψωνε μια κατάμαυρη σημαία. Αυτό σήμαινε ότι αν οι αμυνόμενοι δεν προέβαλαν αντίσταση, τότε οι πειρατές θα έδειχναν έλεος στα θύματά τους. Αν όμως κατά την εκδήλωση της επίθεσης συναντούσαν αντίσταση, τότε άλλαζαν τη μαύρη σημαία με μια κόκκινη που δήλωνε πως δεν θα έδειχναν οίκτο. Στόχος ήταν να προκαλούν όσο το δυνατό περισσότερα φόβο, γεγονός που τους έδινε πλεονέκτημα.\nΗ κατακόκκινη αλλά και η κατάμαυρη σημαία ονομαζόταν Τζόλυ Ρότζερ, πολύ πριν το όνομα αυτό συνδεθεί με την γνωστή σημαία με τη νεκροκεφαλή και τα οστά. Η επιλογή του ονόματος, Τζόλυ Ρότζερ, έχει πολλές ερμηνείες και κανείς δεν γνωρίζει μετά βεβαιότητας από που προήλθε.\nΤο 1724 ο Τσάρλς Τζόνσον εξέδωσε ένα βιβλίο «Γενική ιστορία των πειρατών». Σε αυτό το βιβλίο υπήρξε αναφορά για πρώτη φορά του ονόματος, καθώς ο Τζόνσον γράφει ότι δύο πειρατές ονόμαζαν τη σημαία τους, Τζόλυ Ρότζερ: ο Βαρθολομαίος Ρόμπερτς τον Ιούνιο του 1721 και ο Φράνσις Σπριγκς τον Ιούλιο του 1723.\nΚάποιες πηγές αποδίδουν το κλασικό σχέδιο με τη νεκροκεφαλή και τα οστά σε έναν θρύλο που σχετίζεται με το τάγμα των Ναϊτών. Ο Φίλιπ Γκάρντινερ γράφει στο βιβλίο του ότι ένας ιππότης του τάγματος των Ναϊτών, ο λόρδος της Σιδώνας, αγαπούσε μια όμορφη κοπέλα. Αυτή όμως πέθανε σε νεαρή ηλικία και τη νύχτα της ταφής της ο ιππότης της ξέθαψε το σώμα της για να βρεθεί ερωτικά μαζί της. Τότε μια φωνή τον κάλεσε να επιστρέψει σε 9 μήνες για να βρει τον γιο του. Αυτός υπάκουσε και όταν επέστρεψε μετά από 9 μήνες βρήκε ένα κρανίο στα πόδια του σκελετού (νεκροκεφαλή και οστά). Η ίδια φωνή τον κάλεσε τότε να προσέχει το κρανίο γιατί αυτό θα του έφερνε καλή τύχη. Ο ιππότης το πήρε μαζί του και με τη βοήθειά του κατάφερνε να νικά τους εχθρούς του απλά δείχνοντας τους το «μαγικό κρανίο». Αυτό αργότερα πέρασε στην κατοχή του Τάγματος.\nΣήμερα η γνωστή πειρατική σημαία θεωρείται ως ένα από τα παλαιότερα δείγματα λογότυπου που κατάφερε να μετατραπεί σε παγκόσμιο σύμβολο. Πρόκειται για το απόλυτο σύμβολο επωνυμίας. Οι ιστορίες των πειρατών συνεχίζουν να συναρπάζουν και να γυρίζονται ταινίες που παρουσιάζουν τους πειρατές αδίστακτους, γερά ποτήρια αλλά κυρίως άρχοντες της θάλασσας.\nΕπιπλέον στοιχεία για την ιστορία της σημαίας και την ιστορία των πειρατών θα βρείτε στις παρακάτω πηγές:


Στο χαλαζόπληκτο Δαμάσι ο Κόκκαλης: Εδώ και τώρα έκτακτες λύσεις για μία περιοχή σε έκτακτη ανάγκη ⋆ TirnavosPress\nΣτο χαλαζόπληκτο Δαμάσι ο Κόκκαλης: Εδώ και τώρα έκτακτες λύσεις για μία περιοχή σε έκτακτη ανάγκη\nGio 21 Ιουλίου 2021 18:50\t332\nΣε αμπελώνες που επλήγησαν από το χαλάζι της περασμένης Κυριακής βρέθηκε την Τετάρτη ο βουλευτής Λάρισας του ΣΥΡΙΖΑ κ. Βασίλης Κόκκαλης.\nΟ Λαρισαίος πολιτικός μαζί με αγρότες είδε από κοντά το μέγεθος του προβλήματος και συζήτησε μαζί τους την κατάσταση που δυστυχώς επιδεινώθηκε μετά τα ακραία καιρικά φαινόμενα που προηγήθηκαν, αλλά και τον καταστροφικό σεισμό της 3ης Μαρτίου.\nΣε δήλωσή του μετά το πέρας της αυτοψίας, ο κ. Κόκκαλης έκανε την ακόλουθη δήλωση: «Η εικόνα που αποκόμισα από την επίσκεψή μου σε αμπελώνες που χτυπήθηκαν από το χαλάζι είναι αν μη, τι άλλο, αποκαρδιωτική. Δυστυχώς τα ακραία καιρικά φαινόμενα γίνονται πλέον κανόνας και όχι εξαίρεση, με τους αγρότες να δέχονται αλλεπάλληλά χτυπήματα. Δεν πρέπει να ξεχνάμε όμως ότι το Δαμάσι είναι και μία σεισμόπληκτη περιοχή που βρίσκεται σε κατάσταση εκτάκτου ανάγκης. Για το λόγο αυτό η πολιτεία πρέπει να σκύψει πάνω από το νέο πρόβλημα που προέκυψε με μεγαλύτερη ευαισθησία.\nΖητούνται έκτακτες λύσεις για μία περιοχή σε έκτακτη ανάγκη. Εδώ και τώρα να εξαντληθούν όλα τα περιθώρια του κανονισμού του ΕΛΓΑ για ανθρώπους που πριν από μερικούς μήνες έχασαν τα σπίτια τους και τώρα απειλείται και το βιός τους.\nΛύσεις υπάρχουν, αρκεί να υπάρχει διάθεση από πλευράς κυβέρνησης. Προτείνουμε να δοθεί άμεσα προκαταβολή από τον ΕΛΓΑ με συμψηφισμό οφειλών προς τον ασφαλιστικό φορέα, με αποζημιώσεις παρελθόντων ετών. Παράλληλα πρέπει να ελαφρυνθούν σε κάθε δυνατή καλλιεργητική υποχρέωση οι πληγέντες, όπως για παράδειγμα να απαλλαχθούν από την καταβολή αρδευτικών τελών. Αναμένουμε τα αντανακλαστικά της κυβέρνησης γιατί το διακύβευμα πλέον είναι η επιβίωση χιλιάδων οικογενειών.»\nΟ Δήμαρχος Τυρνάβου εγκρίνει χορήγηση έκτακτης οικονομικής βοήθειας στους πληγέντες του Δαμασίου\nΌταν τα ερείπια ενός κάστρου αφηγούνται ιστορία….\nΤΟΠΙΚΑ 290 Δαμάσι 175 Κόκκαλης Β. 213 Χαλάζι 4\nΗμερήσια έκθεση επιδημιολογικής επιτήρησης λοίμωξης από το νέο κορωνοϊό (COVID-19) Δεδομένα έως 21 Ιουλίου 2021\nΜάξιμος: Αλληλεγγύη και σεβασμό στα δικαιώματα των ΑμεΑ\nΕ. Λιακούλη για Παγκόσμια Ημέρα Ατομων με Αναπηρία: «Η Αναπηρία δεν μας διαλέγει- απλώς μας συμβαίνει!»\nΑντιεμβολιαστής: Χώρισε τη γυναίκα του, γιατί εμβολιάστηκε\nΈφυγε από τη ζωή ο Θωμάς Πουτόκας\nΣυγκλονιστική η Τυρναβίτισσα Μιχαέλα Λάκη – 1ος τίτλος στο τουρνουά των 15.000$ στο Ηράκλειο\nΈχασε τη μάχη για τη ζωή η Ελένη Αγραφιώτη από τον κορωνοιό


Τα πάντα για Dell Precision - Digital Life!\nΗ Dell παρουσιάζει τα πρώτα VR-Ready Precision Workstations\nby Πέτρος Κυπραίος [Δ.Τ.] Η Dell ανακοινώνει νέες Virtual Reality-ready λύσεις που περιλαμβάνουν αναθεωρημένες συνθέσεις για βέλτιστη εμπειρία VR σε ό,τι αφορά στην προβολή ή τη δημιουργία VR περιεχομένου. Η Dell καθορίζει τις λύσεις αυτές βάσει τριών παραγόντων: Ελάχιστο επίπεδο επεξεργαστή, μνήμης και γραφικών, για την υποστήριξη της βέλτιστης προβολής VR Οδηγοί γραφικών που έχουν πιστοποιηθεί για αξιόπιστη […] 8 Απριλίου 2016 at 02:06 πμ\nDell Precision M3800. To «επαγγελματικό» laptop που κοιτάζει στα μάτια το MacBook Pro!\nby Πέτρος Κυπραίος Η Dell το τελευταίο χρονικό διάστημα έχει στραφεί περισσότερο στην αγορά των laptops και των tablets, υποβαθμίζοντας τον τομέα των desktop PC’s που κάποτε όμως μεσουρανούσε. Πρόσφατα, η Dell ανακοίνωσε το Precision M3800 ένα laptop για τους high-end users, το οποίο λανσάρεται στην αγορά ως ένα mobile workstation, το οποίο μπορεί να κοντράρει σε δυνατότητες με […] 29 Ιανουαρίου 2015 at 12:13 μμ


ALL DISEASE BEGINS IN THE GUT – Σελίδα 5 – Τεχνικός Τεχνολογίας Τροφίμων και Ποτών\nΟι μαθητές/τριες κληθήκαν να εργαστούν βάση ενός κοινού σεναρίου. Αρχικά, κλήθηκαν να απαντήσουν αν έχουν ακούσει ποτέ τον όρο «Λειτουργικά τρόφιμα» σε ένα menti. Ακολούθησε ένας καταιγισμός ιδεών για τα λειτουργικά τρόφιμα και τις ευεργετικές ιδιότητές τους και κλήθηκαν σε ένα νέο menti να γράψουν 3 λέξεις-κλειδιά που συνδέονται με το τι σημαίνει ο όρος «λειτουργικό» . Κάνοντας χρήση ου συννεφόλεξου που δημιουργήθηκε αναφερθήκαμε σε ορισμένες βασικές πληροφορίες που εμπίπτουν στη σημασία και την ύπαρξη λειτουργικών τροφίμων.\nΚατόπιν οι μαθητές/τριες εργάστηκαν ομαδοσυνεργατικά σε εθνικό επίπεδο. Κάνοντας χρήση των πηγών που δόθηκαν από τους εκπαιδευτικούς κλήθηκαν να αναζητήσουν τι σημαίνει μια λειτουργική τροφή εξ ορισμού.\nΎστερα, βάση το γεγονός ότι η δράση των λειτουργικών τροφίμων οφείλεται σε ένα συγκεκριμένο λειτουργικό συστατικό, για παράδειγμα τρόφιμα που περιέχουν προβιοτικά και πρεβιοτικά, ζητήθηκε να γίνει καταγραφή σε ένα νέο menti 3 πιθανών λειτουργικών συστατικών. Βάση αυτών αναφέρθηκαν παραδείγματα λειτουργικών τροφίμων ΚΑΙ προσδιορίστηκε το βασικό συστατικό τους.\nΠοια είναι τα οφέλη της κατανάλωσής τους;\nΥπάρχουν αποδεκτές επιστημονικές αποδείξεις για όλα αυτά τα προϊόντα;\nΠοια είναι τα πιο ευεργετικά;\nαλλά και θίξαμε το γεγονός ότι ισχυρισμοί διατροφής ορίζονται οι ορισμοί που δηλώνουν ότι ένα τρόφιμο έχει ευεργετικές θρεπτικές ιδιότητες, π.χ. «χαμηλά λιπαρά», «χωρίς προσθήκη ζάχαρης», «υψηλή περιεκτικότητα σε φυτικές ίνες» αλλά και ότι ένας ισχυρισμός υγείας είναι οποιαδήποτε δήλωση – χρησιμοποιείται στις ετικέτες ή στο μάρκετινγκ – που υποδηλώνει οφέλη για την υγεία από την κατανάλωση ενός δεδομένου φαγητού.\nΤέλος οι μαθητές/τριες ενθαρρύνθηκαν να σκεφτούν κριτικά στο εάν υπάρχει διαφορά μεταξύ αυτών και προϊόντων με προτεινόμενους ισχυρισμούς υγείας και στη συνέχεια να απαντήσουνε στην ουσιώδη ερώτησή μας:\nΧρειαζόμαστε ΛΕΙΤΟΥΡΓΙΚΑ ΤΡΟΦΙΜΑ; ΜΠΟΡΕΙ ΝΑ ΒΟΗΘΟΥΝ ΤΑ ΛΕΙΤΟΥΡΓΙΚΑ ΤΡΟΦΙΜΑ ΓΙΑ ΤΗΝ ΠΡΟΛΗΨΗ ΧΡΟΝΙΚΩΝ ΑΣΘΕΝΕΙΩΝ;\n-Αυτή η δραστηριότητα αντιμετωπίστηκε ως ομαδική εργασία σε εθνικές ομάδες .\n– Είχε δοθεί η συμβουλή να διατηρούν σημειώσεις κατά την διάρκεια της έρευνας ώστε να προετοιμάσουν ερωτήσεις πολλαπλής επιλογής για ένα κοινό κουίζ.\n–Είχαμε ετοιμάσει μια ρουμπρίκα ώστε να χρησιμοποιηθεί για αυτοαξιολόγηση. Είχε γνωστοποιηθεί πριν την έναρξη εργασιών …\nΤΕΛΙΚΑ ΠΡΟΪΟΝΤΑ: αφίσες ή γραφήματα.Στο πλαίσιο αυτού του σεναρίου από τους μαθητές/τριες του 1ου ΕΠΑΛ Ναυπάκτου δημιουργήθηκαν:


Συνεργασία Cyfield με Πανεπιστήμιο Κύπρου για εργασιακή εμπειρία ή απασχόληση φοιτητών - Cyfield Group\nΣυνεργασία Cyfield με Πανεπιστήμιο Κύπρου για εργασιακή εμπειρία ή απασχόληση φοιτητών\nΟ Όμιλος Cyfield, στα πλαίσια της πάγιας τακτικής του να στηρίζει τους νέους μας, άρχισε συνεργασία με το Κέντρο Σταδιοδρομίας του Πανεπιστημίου Κύπρου με στόχο την πρόσληψη φοιτητών/τριών και απόφοιτων της Πολυτεχνικής Σχολής του Πανεπιστημίου Κύπρου, είτε για την απόκτηση εργασιακής εμπειρίας, είτε για πλήρη απασχόληση. Στο πλαίσιο αυτό ο Όμιλος προσφέρει στα νέα στελέχη ειδικά προγράμματα ένταξης και καθοδήγησης για την ομαλή προσαρμογή τους στον οργανισμό και στην αγορά εργασίας γενικότερα. Για την πληροφόρηση των φοιτητών και φοιτητριών του Πανεπιστημίου Κύπρου διοργανώθηκε από το Κέντρο Σταδιοδρομίας διαδικτυακή εταιρική παρουσίαση σχετικά με τις δραστηριότητες του Ομίλου Cyfield στον ευρύτερο κατασκευαστικό τομέα καθώς και στην παραγωγή ενέργειας.\nΣτη διάρκεια της παρουσίασης η κα. Δέσποινα Χρυσοχού, Executive Director του Ομίλου Cyfield, ανέδειξε τα επιτεύγματα, αλλά και τις προκλήσεις που αντιμετωπίζει ο Όμιλος. Στη συνέχεια, απαντήθηκαν ερωτήματα φοιτητών αναφορικά με τις ευκαιρίες επαγγελματικής απασχόλησης και ανέλιξης και παρατέθηκαν λεπτομέρειες αναφορικά με τη διαδικασία προσλήψεων από τον κ. Κυριάκο Ανδρέου, Group HR Manager. Τέλος, ο κ. Joseph Μαλτέζος, Project Manager, αναφέρθηκε στις απαραίτητες δεξιότητες και απαιτήσεις που απαιτούνται στον τομέα της διαχείρισης έργων, τονίζοντας πως το εύρος των έργων που διαχειρίζεται ο Όμιλος δίνει την ευκαιρία σε νέα στελέχη να αποκτήσουν πολύτιμη επαγγελματική εμπειρία.\nΟι δύο οργανισμοί στοχεύουν στην οικοδόμηση μιας αμοιβαίας επωφελούς συνεργασίας και βρίσκονται σε διάλογο για ένα ευρύ φάσμα κοινών δράσεων.\nΣύμφωνα με την κα Χρυσοχού «αποτελεί πλέον γεγονός ότι η στενότερη συνεργασία μεταξύ πανεπιστημίων και επιχειρήσεων μπορεί να βοηθήσει τους φοιτητές/τριες να αποκτήσουν τις κατάλληλες δεξιότητες και νοοτροπίες που απαιτούνται στην αγορά εργασίας, και να συμβάλουν σημαντικά στην προσωπική τους ανάπτυξη».


Είστε εδώ: Home / Άνθρωπος και Κοινωνία / Σχήματα εξουσίας στη συντροφική σχέση. Από τη Ψυχολόγο-Ψυχοθεραπεύτρια Κατερίνα Γ. Τζιωρίδου.\nΣχήματα εξουσίας στη συντροφική σχέση. Από τη Ψυχολόγο-Ψυχοθεραπεύτρια Κατερίνα Γ. Τζιωρίδου.\n15 Ιανουαρίου 2013 398 Views\nΓράφει η Ψυχολόγος-Ψυχοθεραπεύτρια, Κατερίνα Γ. Τζιωρίδου. Σύμφωνα με τον Augustus Y. Napier* μπορούμε να διακρίνουμε 4 σχήματα εξουσίας στη συντροφική σχέση:\nΚυριαρχία – Υποταγή: Στο σχήμα αυτό κυριαρχεί και επιβάλλεται πάντα ο ένας, ενώ ο άλλος υποτάσσεται και δεν οριοθετείται ποτέ (χαρακτηριστικό πατριαρχικών οικογενειών παλιότερα). Στην περίπτωση αυτή η σχέση είναι ασυμμετρική. Η δυναμική αυτή γίνεται (ή μπορεί να γίνει) κάποια στιγμή ανυπόφορη και για τους δυο. Αυτός που κυριαρχεί νιώθει μόνος και αυτός που καταπιέζεται αισθάνεται υποβιβασμένος. Πολύ συχνά τότε ο υποταγμένος εκδικείται με πλάγιους καλυμμένους τρόπους.\nΕίναι σημαντικό να σημειωθεί εδώ ότι, όσα βήματα κι αν έχουν γίνει προς την ισότητα, η παλιά πατριαρχική νοοτροπία φαίνεται να επικρατεί καλυμμένα σε πολλά σημερινά ζευγάρια. Η γυναίκα φαίνεται να κατέχει μια δυνατή θέση, να ορίζει, να προγραμματίζει, όμως όλες τις σημαντικές αποφάσεις (πού θα ζήσουν, πώς θα χειριστούν τα οικονομικά τους, αν και που θα σπουδάσουν τα παιδιά τους) τις παίρνει σχεδόν αποκλειστικά ο άντρας. Οι λιγότερο σημαντικές αποφάσεις παίρνονται από τη γυναίκα (πού θα διασκεδάσουν, ποιους θα καλέσουν, πού θα πάνε διακοπές). Επομένως ενδιαφέρον αποκτά το ερώτημα, «ποιος αποφασίζει για το ποιος αποφασίζει».\nΤο δεύτερο σχήμα εξουσίας το συναντάμε στα ζευγάρια που συνεχώς μαλώνουν.\nΗ σχέση εδώ είναι συμμετρική. Καθένας προσπαθεί να επιβληθεί στον άλλο, να περάσει το δικό του. Ο ένας προκαλεί συνεχώς τον άλλο σε ένα παιχνίδι δύναμης. Υπάρχει μόνο ένας νικητής – πιστεύουν. Ο καθένας φοβάται μην του επιβληθεί ο άλλος και προσπαθεί να το αποφύγει. Είναι καχύποπτοι και επιθετικοί μεταξύ τους. Προσπαθούν να μειώσουν και να υποβιβάσουν το σύντροφο τους. Το ερώτημα εδώ είναι „ποιος είναι πιο δυνατός“. Και βέβαια στις αντιπαραθέσεις υπάρχει σχεδόν πάντα κλιμάκωση και η χρήση βίας δεν είναι καθόλου σπάνια.\nΣτο σχήμα αυτό προσπαθεί το ζευγάρι να παρουσιάσει μια ισότητα εξωπραγματική. Οτιδήποτε θα μπορούσε να διαταράξει την φαινομενική αρμονία τους απωθείται. Προσπαθούν να μη μαλώνουν ποτέ. Είναι προσποιητά ευγενικοί μεταξύ τους. Μπορεί να είναι συνεχώς μαζί και να φαίνεται, ότι συνεργάζονται καλά, αλλά στο βάθος κρύβουν πολύ θυμό ο ένας για τον άλλο. Φοβούνται όμως να δείξουν το θυμό και την απογοήτευση που έχουν μέσα τους, μήπως και απορριφθούν ή εγκαταλειφθούν. Ζευγάρια που υποστηρίζουν ότι „δε μαλώνουμε ποτέ“ έχουν συνήθως σοβαρά προβλήματα. Κάποιες φορές ξεσπάνε τον κρυφό θυμό τους σε ένα παιδί που γίνεται ο αποδιοπομπαίος τράγος. Άλλοτε παρουσιάζουν καταθλιπτικά ή ψυχοσωματικά συμπτώματα (στρέφουν το θυμό τους προς τον εαυτό τους).\nΑυτό είναι το πιο ικανοποιητικό και για τους δύο συντρόφους σύμφωνα με όλες τις έρευνες στις οποίες αναφέρεται και ο Napier. Στην περίπτωση της ισότητας υπάρχει εναλλαγή στο ποιος ορίζει και ποιος ακολουθεί. Δεν είναι όπως στην κυριαρχία – υποταγή, όπου πάντα ο ένας ορίζει κι ο άλλος ακολουθεί ή όπου σε κάποιους τομείς ορίζει ο ένας και σε κάποιους ο άλλος. Στο σχήμα αυτό οι σύντροφοι αλλάζουν συνεχώς θέση επάνω-κάτω (εξουσίας-υποταγής) σε όλα τα θέματα και σε όλους τους τομείς, όπως δύο παιδιά που κάνουν τραμπάλα. Όλα συζητιούνται και παζαρεύονται ανοιχτά. Δεν υπάρχουν θέματα ταμπού. Υπάρχουν και έντονοι καβγάδες, που όμως δεν είναι στείροι και δηλητηριώδεις, αλλά εποικοδομητικοί, καθώς το ερώτημα δεν είναι „ποιος είναι ο πιο δυνατός“, αλλά „ποια είναι η καλύτερη λύση για όλους“. Με αυτό το στόχο είναι έτοιμοι και οι δύο άλλοτε να υποστηρίξουν τη θέση τους και να επιβληθούν και άλλοτε να ακολουθήσουν τη θέση του συντρόφου, χωρίς να νιώθουν, ότι υποτάσσονται, αλλά με την αίσθηση ότι κάνουν το καλύτερο γα τη σχέση.\nΤο τέταρτο σχήμα εξουσίας είναι το ιδανικό στη συντροφική σχέση. Στο σχήμα αυτό υπάρχει σεβασμός της ατομικότητας και της αυτονομίας κάθε συντρόφου. Ο καθένας νιώθει υπεύθυνος για τον εαυτό του και έτσι συναντιούνται ως δύο χωριστά, αυτόνομα άτομα. Η εξουσία μπορεί να ασκηθεί σε πολλούς διαφορετικούς τομείς. Το πώς χειρίζεται ένας άνθρωπος την εξουσία που έχει, εξαρτάται από τη σιγουριά που νιώθει. Αν νιώθει σίγουρος, τότε αναγνωρίζει την ατομικότητα του άλλου και δέχεται την αυτονομία του. Αν δε νιώθει σίγουρος, τότε είτε ασκεί εξουσία προσπαθώντας να κυριαρχήσει, είτε υποτάσσεται (δεν υπάρχει εναλλαγή).\n*Ο Augustus Y. Napier είναι οικογενειακός θεραπευτής και διευθύνει το Ινστιτούτο Οικογενειακής Θεραπείας "The Family Workshop" στην Ατλάντα της Georgia στις Ηνωμένες Πολιτείες. Σπούδασε δίπλα στον Dr. Carl Whitaker, ενώ αργότερα δίδαξε στο τμήμα Ψυχιατρικής του πανεπιστημίου του Wisconsin. Στο συγγραφικό του έργο ανήκουν τα γνωστά εγχειρίδια The Fragile Bond και The Family Crucible.\nΤο παραπάνω άρθρο παρουσιάστηκε στα πλαίσια ημερίδας με θέμα „Σχέσεις και Μύθοι“ από την Βιργινία Ιωαννίδου, Οικογενειακή Θεραπεύτρια και Σύμβουλο Ζευγαριών, διευθύντρια τουΙνστιτούτου Συστημικής Θεραπείας Θεσσαλονίκης. Επιμέλεια/επεξεργασία Κατερίνα Γ. Τζιωρίδου.


ΟΠΑΠ: Ερώτηση από Νικολόπουλο για VLTs και τον ρόλο Στεργιώτη | ΟΙΚΟΝΟΜΙΑ | antinews.gr\nΣυμφωνεί ο κύριος Μητσοτάκης με τη Ντόρα για το Καστελλόριζο; Οι «καταληψίες» της πρώτης κατοικίας και οι «Κάλαχαν» της Κατεχάκη\nΟΠΑΠ: Ερώτηση από Νικολόπουλο για VLTs και τον ρόλο Στεργιώτη\nΝέα ερώτηση στην Βουλή, κατέθεσε ο ανεξάρτητος βουλευτής Νίκος Νικολόπουλος, με θέμα «Μεγάλη απώλεια εσόδων από την τροποποίηση κανονισμού των VLT’S» και η οποία αφορά στην απώλεια εσόδων για το Ελληνικό Δημόσιο, εξαιτίας της τροποποίησης του Κανονισμού για τα VLT’s (παιγνιομηχανήματα), από τον «βαρουφακικό» κ. Αντώνη Στεργιώτη.\nΑναφέρει ότι « Παρά την αναστολή του project από τον ΟΠΑΠ για τη λειτουργία των VLT’s η κυβέρνηση έχει εγγράψει 180 εκατ. ευρώ στον προϋπολογισμό του 2016, που θα προέρχονταν από τη λειτουργία των VLT’s. Ο ΟΠΑΠ έχει προσφύγει στη Διαιτησία, καταθέτοντας σχετική αίτηση σε δικαστήριο του Λονδίνου, με την οποία διατυπώνει την απαίτησή του να του καταβάλει το ελληνικό Δημόσιο 1 δισ. ευρώ ως διαφυγόντα κέρδη από την τροποποίηση του Κανονισμού, που πέραν του γεγονότος ότι εκδόθηκε κατά παράνομο τρόπο, είναι αντίθετος με σημαντικά άρθρα της σύμβασης ΟΠΑΠ Α.Ε. – Ελληνικού Δημοσίου. Κορυφαίοι νομικοί, που έχουν εξετάσει την υπόθεση αυτή, κατηγορηματικά δηλώνουν ότι το Δημόσιο θα βγει χαμένο σε αυτήν τη διαμάχη.\nΣύμφωνα δε με πληροφορίες, όπως αυτές δημοσιεύονται στην εφημερίδα “Άποψη”, στο φύλλο στις 30/31-01.2016, επειδή η απαίτηση του ΟΠΑΠ αφορούσε στην περίοδο Ιουλίου-Νοεμβρίου 2015, δεν αποκλείεται η εκ νέου προσφυγή του ΟΠΑΠ για το χρονικό διάστημα από τον Δεκέμβριο του 2015 και εντεύθεν. Θα περίμενε κανείς ότι μετά τις εξελίξεις αυτές η κυβέρνηση θα προσπαθούσε να λύσει το θέμα, όμως μέχρι σήμερα επικρατεί «άκρα του τάφου σιωπή».\nΤα ερωτήματα που θέτει ο Νίκος Νικολόπουλος στον αρμόδιο Υπουργό είναι τα εξής:\n1. Τι έκαναν οι αρμόδιοι οικονομικοί υπουργοί; Δεν είναι παράδοξο, ότι στον προϋπολογισμό εσόδων του 2016 ενέγραψαν κονδύλι 180 εκατ. ευρώ από τη φορολογία των VLT’s (!!!); Μάλιστα, των VLT’s, που δεν λειτουργούν και ούτε γνωρίζουμε πότε θα λειτουργήσουν;\n2. Αν και η θητεία του αυτουργού για τη μη λειτουργία των VLT’s κ. Αντώνη Στεργιώτη έχει λήξει από τις 19 Δεκεμβρίου του 2015, γιατί στην κυβέρνηση έχουν «ξεχάσει» ότι πρέπει να τον αντικαταστήσουν;\n3. Το Δημόσιο έχει στερηθεί ή όχι, εξαιτίας των ενεργειών του κ. Στεργιώτη, εσόδων ύψους δεκάδων εκατομμυρίων ευρώ;\n4. Ενυπάρχει ποινική χροιά στις αστοχίες της διοίκησης του κ. Στεργιώτη;\n5. Ερευνάται από τους εισαγγελείς, μετά από μήνυση πρακτόρων της ΟΠΑΠ Α.Ε.;\n6. Υπάρχει γνωμοδότηση νομικών κύκλων; Ζητήσατε εσείς γνωμοδότηση της νομικής υπηρεσίας σας;\n7. Ο πρόεδρος της ΕΕΕΠ, κ. Αντώνης Στεργιώτης, εισηγήθηκε και κατάφερε ως πρόεδρος Ανεξάρτητης Αρχής, διαπιστευμένος για την εποπτεία και της ΟΠΑΠ Α.Ε., να πάρει τελικά μια απόφαση τροποποίησης του Κανονισμού, η οποία προκάλεσε αναγκαία τη μείωση των αναμενόμενων ήδη εγγραφέντων στον προϋπολογισμό εσόδων 225.000.000 ευρώ ετησίως από τη δραστηριότητα του ΟΠΑΠ στα VLTs, αφού μείωσε την ημερήσια μέγιστη απώλεια του παίκτη από τα 500 € στα 80 €, μειώνοντας έτσι τα κέρδη του ΟΠΑΠ και των πρακτόρων και εν τέλει του ελληνικού Δημοσίου;\n8. Μπορείτε να απαντήσετε αν πιστεύετε ότι ο κ. Στεργιώτης ήθελε ή δεν ήθελε με την πράξη του να προκαλέσει την ελάττωση αυτή των εσόδων και ότι γνώριζε πως η πράξη του θα προκαλέσει αναγκαίως την ελάττωση της δημόσιας περιουσίας;\n9. Έπραξε με ειδικό σκοπό οφέλους, επεδίωξε δηλαδή με την πράξη του να ωφελήσει τα ΚΑΖΙΝΟ, τον παράνομο τζόγο και τις 24 στοιχηματικές OFFSHORE εταιρείες, στις οποίες χάνονται 6,5 δισ. ευρώ ετησίως, χωρίς το ελληνικό Δημόσιο να εισπράττει τίποτα, ανεξάρτητα από την πραγμάτωση ή μη του επιδιωκόμενου σκοπού (ΑΠ 1256/2011 ΤΝΠ ΝΟΜΟΣ);\n10. Η λήψη μόνο από την αρχή (ΕΕΕΠ) της απόφασης αυτής, η οποία προκαλεί την μείωση των εσόδων, με τον τρόπο που ελήφθη, μπορεί να θεωρηθεί ως ΠΑΡΑΒΑΣΗ ΚΑΘΗΚΟΝΤΟΣ με το 259 ΠΚ, από την οποία η ζημία που υπέστη το Ελληνικό δημόσιο ξεπέρασε τα 225.000.000 € ετησίως;\n11. Αληθεύει το γεγονός ότι ο κ. Στεργιώτης μαζί με 14 υπαλλήλους (διευθυντές) και όχι με το Δ.Σ., μετέβησαν στο Λονδίνο στην ετήσια έκθεση καζίνο και τυχερών παιγνίων, με χρηματικό ένταλμα που ανέρχεται στο ύψος των 14.800 ευρώ συν ΦΠΑ, αν και τα εισιτήρια δεν έχουν Φ.Π.Α.;\n10. Συμφωνείτε με την άποψη του κ. Στεργιώτη, ο οποίος στο Δ.Σ. για το γνωστό συμβάν του Λουτρακίου είπε ότι το θέμα αυτό είναι αρχειοθετημένο, άρα τελειωμένο; Και αν όχι σε ποιες άμεσες ενέργειες θα προβείτε για το ζήτημα αυτό;\n1 ΣΧΟΛΙΟ 28/01/2020 20:40\nΚυβερνητικές πηγές: H Ελλάδα ανακτά την εμπιστοσύνη των επενδυτών και πέραν του 2032\nΟλοκληρώθηκε με επιτυχία η έκδοση του 15ετούς ομολόγου\nΞεκίνησε νέα έξοδος στις αγορές με έκδοση 15ετούς ομολόγου\nΤραμπ σε Ερντογάν: Σουλτάνε μου, ιδού η Ελλάδα σου!!!\nΜπουρλότο σε χώρα και κυβέρνηση βάζει η σύγκρουση Μαρινάκη - Σαββίδη\nΤσίπρας: Να δώσω συναίνεση στην αφωνία της Ουάσιγκτον ή στην απουσία του Βερολίνου;\nΤα κύρια σημεία του "ειρηνευτικoύ σχεδίου" Τραμπ: Παλαιστινιακό κράτος, εποικισμοί, Ιερουσαλήμ\nΑντιθεσμική συμπεριφορά από Παπαγγελόπουλο καταγγέλλει και τρίτος εισαγγελικός λειτουργός\nΚατατέθηκε η τροπολογία για ΠΑΟΚ και Ξάνθη - Αφαίρεση βαθμών αντί για υποβιβασμό\nΤο «ΔΕΝ ΞΕΧΝΩ» θα το λέμε de facto και για το Αιγαίο...\nΠόσο θ’ αντέξει η κυβέρνηση;


Λογοτεχνικό Μπλογκ: Εσύ: ένα ποίημα από την Μαρία Κληρίδη.\nΨάξε το είναι σου,\nΨάξε τον εαυτό σου.\nΒρες τα θέλω σου,\nΜια σταλιά ο κόσμος,\nΚι εσύ στη μέση του,\nΜια σταλιά ο άνθρωπος,\nΚι εσύ τριγύρω του!\nΓια βάλε τη σφραγίδα σου!\nΓίνε το επίκεντρο,\nΌχι της ύλης σου\nΑλλά του πνεύματός σου!\nΕτικέτες Μαρία Κληρίδη


Λουτρό Καρδίτσας και η σχέση του με τη Λάγκα - Λάγκα\nHome Διάφορα Λουτρό Καρδίτσας και η σχέση του με τη Λάγκα\nΛουτρό Καρδίτσας και η σχέση του με τη Λάγκα\nΛΑΓΚΑ Καστοριάς Σύνδεσμος Λαγκιωτών Αυγούστου 06, 2013 Διάφορα,\nΕκεί στα Ν.Α. της πόλης Καρδίτσας και κοντά στο δρόμο που οδηγεί προς τα Λουτρά Σμοκόβου και σε απόσταση 21 χιλιομέτρων από αυτή και στους πρόποδες της προσηλιακής βουνοπλαγιάς του κατά την τοπική ονομασία του βουνού «Καρακόλι» που είναι διακλάδωση της Βουλγάρας, βρίσκεται το μικρό χωριό που λέγεται Λουτρό.\nΠράγματι λούζεται στον ήλιο και δικαιολογημένη η ονομασία του. Λέγεται ότι την ονομασία του την πήρε από τις πηγές θερμού ύδατος που υπήρχε στην περιοχή πριν από πολλά χρόνια και που χρησιμοποιούνταν για λουτροθεραπείες. Με την πάροδο όμως του χρόνου, το νερό χάθηκε και σήμερα δεν υπάρχει πια.\nΒορειοανατολικά του απλώνεται ο καταπράσινος κάμπος της Καρδίτσας που διασχίζεται από τον ποταμό Ονόχωνα.\nΈχει 150 περίπου σπίτια, στα οποία ζουν ισάριθμες οικογένειες. Σύμφωνα με την τελευταία απογραφή * ο πληθυσμός του είναι 440 κάτοικοι. Τα σπιτάκια του είναι μονώροφα ή διώροφα, αλλού κολλημένα το ένα με το άλλο και αλλού απομακρυσμένα. Τα πιο πολλά είναι καινούργια με ωραίες και περιποιημένες αυλές. Δεν έχει σχέδιο και οι δρόμοι του είναι στενοί.\nΤα πιο ψηλά σημεία του χωριού είναι ο λόφος της Αγίας Παρασκευής και η θέση που είναι το σχολείο και η εκκλησία, βυθισμένα στο πράσινο των κυπαρισσιών και των πεύκων και αποτελούν τη βιτρίνα του χωριού.\nΠιο ψηλά ακόμη είναι η θέση «Λουλούδια» στην οποία υψώνεται επιβλητικό το υδραγωγείο που δίνει νερό σ΄ όλα τα σπίτια του χωριού.\nΣτις 6 Αυγούστου, γιορτή της Μεταμορφώσεως του Σωτήρος, όλες οι νοικοκυρές παλαιότερα έφερναν στην εκκλησία σε πιάτα «τσαμπιά» σταφύλια, τα τοποθετούσαν μπροστά στο εικονοστάσι, αριστερά από την Ωραία Πύλη και στο τέλος της Θείας Λειτουργίας με ειδική τελετή ευλογούνταν από τον Ιερέα και μετά μοιράζονταν για «Χρόνια πολλά» σ όλους τους εκκλησιαζόμενους. Μέχρι την μέρα αυτή κανείς δεν έκοβε σταφύλια από το αμπέλι για να φάει.\nΣήμερα το έθιμο αυτό έχει σχεδόν εκλείψει.\nΟι κάτοικοι του χωριού είναι ντόπιοι ή και ξένοι που ήρθαν από τη Μακεδονία και συγκεκριμένα από τη Λάγκα Καστοριάς και εγκαταστάθηκαν σε αυτό κατά τα έτη 1876 - 1884.\nΟι οικογένειες που έφτασαν στο Λουτρό είναι:\nΤου Τέλιου-Καρρά-Ιωάννου-Θεοχάρη-Ντούλια (λέγονταν Τούλη)-Λάρου-Τσιοπάνου και Παπαλάμπρου.\nΑπό το βιβλίο του Αριστοτέλη Σερ. Μακρή\n«ΙΣΤΟΡΙΑ ΛΑΟΓΡΑΦΙΑ ΛΟΥΤΡΟΥ ΚΑΡΔΙΤΣΑΣ»\nΓια οδηγίες πως θα φτάσετε στο Λουτρό κάντε κλικ στον χάρτη\nPosted by ΛΑΓΚΑ Καστοριάς Σύνδεσμος Λαγκιωτών on Αυγούστου 06, 2013


Λιμνοχώρι-Κεραυνός Μιτόπολης 3-0 | TALIBAN NEWS\nΛιμνοχώρι-Κεραυνός Μιτόπολης 3-0\nPosted by talibanews on Μαρτίου 22, 2012\nΔιαιτητής : Φ. Οικονόμου\nΈβαλε στοπ στις «γκέλες»!\nΤα 3 συνεχή ανεπιτυχή αποτελέσματα ήταν πολλά για το Λιμνοχώρι, που εδώ και καιρό οδηγεί την κούρσα της Α1 ΕΠΣΑ και έπρεπε να αλλάξει επειγόντως αγωνιστικό πρόσωπο, για να συνεχίσει να έχει το πάνω χέρι για την άνοδο στην Α ΕΠΣΑ.\nΤελικά, οι «πράσινοι» τα κατάφεραν περίφημα κόντρα στον Κεραυνό Μιτόπολης, που ουσιαστικά νιώθει άνετος, καθότι έχει σώσει την παρτίδα και επιβλήθηκαν σχετικά εύκολα με 3-0. Ο Δημητρόπουλος «καθάρισε» από το πρώτο μέρος (21’και 44’) και ο Χρήστος Δελδήμος «κλείδωσε» την πολύτιμη νίκη για τους πρωτοπόρους στο 62’.\nΛΙΜΝΟΧΩΡΙ: Θ. Κωνσταντινόπουλος, Παρασκευόπουλος (71′ Ζαμπέτας), Ν. Μπεκίρης, Γκιώνης, Αλεξανδρόπουλος, Γερασιμόπουλος, Α. Αλεξανδρόπουλος, Σπυρόπουλος, Δελδήμος, Δημητρόπουλος (63′ Χρυσανθόπουλος), Κυριακόπουλος\nΚΕΡΑΥΝΟΣ ΜΙΤΟΠΟΛΗΣ: Κρίστο, Λουκόπουλος, Καραβατάκης (73′ Μπαρούνης), Ροδόπουλος, Ρόσης, Πετρόπουλος, Μπερδέσης, Καπατσούλιας, Τσάμης, Καψής, Μωραίτης.\n← Πετεινοί-Αιγιέας Άρης 1-3\nΑΕ Περιβόλας-Άρης Πατρών 3-1 →


Πέτρος Φιλιππίδης: Νέο περιστατικό με την υγεία του – Τι συνέβη - LIFEBUZZ.gr\nby admin 20 Φεβρουαρίου, 2021, 5:05 μμ\nΟ Πέτρος Φιλιππίδης πριν λίγες μέρες νοσηλεύτηκε στο νοσοκομείο με συμπτώματα εγκεφαλικού, όπως είχε ανακοινώσει και η οικογένειά του.\nΟ ίδιος παρέμεινε στο ιδιωτικό νοσοκομείο για αρκετές μέρες και έπειτα πήρε εξιτήριο. Από εκείνη τη στιγμή δεν έχουμε ακούσει κάτι νεότερο για την υγεία του. Χθες, όμως έγινε γνωστό, ότι ο ηθοποιός δεν είναι και τόσο καλά.\nΒρίσκεται απομονωμένος στο σπίτι του στο Ψυχικό, ενώ πληροφορίες από το συγγενικό του περιβάλλον, αναφέρουν ότι χθες είχε μια ακόμα κρίση πανικού, που αντιμετωπίστηκε φαρμακευτικά. Μάλιστα, ο ηθοποιός βρίσκεται σε ήπια καταστολή και λαμβάνει συνεχώς φάρμακα, λόγω των όσων έχουν δει το φως της δημοσιότητας και τον αφορούν.\nπετρος φιλιππιδηςπετρος φιλιππιδης υγεια\nPrevious article Δημήτρης Λιγνάδης: Από ώρα σε ώρα το ένταλμα για τη σύλληψή του – Πού βρίσκεται τώρα ο σκηνοθέτης\nNext article Νίκος Χατζηνικολάου: Με ένα επικό throwback μας δείχνει πως ήταν πριν 17 χρόνια\nΠέτρος Φιλιππίδης: Πήρε εξιτήριο από το “Υγεία” – Η ανακοίνωση της οικογένειας του


Μιχαηλίδης: Δεν θέλουν τα 2,5 εκατ. του ΕΣΠΑ, που θα βρουν τα 8,5; – EVROS NEWS\nΤην απάντηση του Παύλου Μιχαηλίδη που είναι επικεφαλής της δημοτικής παράταξης ΑΝΑ.Σ.Α, προκάλεσε η ανακοίνωση του δήμου Αλεξανδρούπολης για το θέμα του παλαιού Νοσοκομείου της πόλης και του τρόπου με τον οποίο θα γίνει η ανακατασκευή και αξιοποίηση του.\nΜε δήλωση του, ο κ.Μιχαηλίδης επισημαίνει πως τα 2,5 εκατ. ευρώ που θα μπορούσαν να εξασφαλιστούν μέσω ΕΣΠΑ ο δήμος Αλεξανδρούπολης φαίνεται ότι δεν το θέλει, αλλά ψάνχιε να βρει 8,5 εκατ. που τονίζει ότι χρειάζονται για το έργο. “Η δημοτική αρχή με δελτίο τύπου μας απαντά πως τα 2.500.000€ του ΕΣΠΑ για την επανάχρηση του Παλιού Νοσοκομείου τους φαίνονται λίγα και ως εκ τούτου δεν τα θέλουνε!!! Μόνο που δεν μας απαντούν που θα βρουν τα 8.500.000€ που λένε πως χρειάζονται.\nΤο να «σώσουμε» έστω ένα τμήμα από το κτιριακό συγκρότημα που καθημερινά καταρρέει, το θεωρούν ασήμαντο. Δυστυχώς με αυτές τις λογικές το κτίριο θα καταλήξει προς πώληση στο ΤΑΙΠΕΔ, με αποκλειστική ευθύνη του κ.Λαμπάκη”.\nΤην αντίδραση της Παννελήνιας Ομοσπονδίας Εργαζομένων Δημοσίων Νοσοκομείων (ΠΟΕΔΗΝ) προκάλεσαν τα…


Πρώτη καταχώρηση: Δευτέρα, 21 Οκτωβρίου 2019, 16:29\nΝέα ευρήματα δείχνουν ότι ο καλύτερος έλεγχος της διατροφής θα μπορούσε να βοηθήσει τους υπέρβαρους να διατηρήσουν μια πιο αποτελεσματική ρουτίνα άσκησης, να χάσουν βάρος και να αποφύγουν επιζήμιες επιπλοκές όπως ο διαβήτης και οι καρδιακές παθήσεις.\nΟ περιορισμός της τροφής και η τακτική άσκηση είναι οι δύο κύριες στρατηγικές για την πρόληψη και τη θεραπεία της παχυσαρκίας η οποία συνδέεται με καθιστική ζωή και κακές διατροφικές συνήθειες, όπως τα σνακ και φαγητό.\nΗ γκρελίνη, που αναφέρεται ως η ορμόνη πείνας, διεγείρει την όρεξη μέσω επίδρασης στο κύκλωμα ανταμοιβής του εγκεφάλου το οποίο αυξάνει το κίνητρο για φαγητό. Έχει επίσης αναφερθεί ότι βοηθάει στην άσκηση αντοχής καλύπτοντας τις ενεργειακές απαιτήσεις της παρατεταμένης άσκησης. Παρόλο που προηγούμενες μελέτες έχουν προτείνει μια σχέση μεταξύ γκρελίνης και άσκησης, δεν είναι γνωστό αν τα επίπεδα γκρελίνης έχουν άμεση επίδραση στο κίνητρο για άσκηση.\nΣτην παρούσα μελέτη, ο Δρ. Yuji Tajiri και οι συνεργάτες του από την Ιατρική Σχολή του Πανεπιστημίου Kurume στην Ιαπωνία, διερεύνησαν τη σχέση μεταξύ των επιπέδων άσκησης και γκρελίνης σε ποντίκια.\nΗ πρόσληψη τροφής και η δραστηριότητα εκκίνησης σε τροχούς συγκρίθηκαν σε ποντίκια με ελεύθερη πρόσβαση σε τροφή με εκείνα που τρέφονταν μόνο δύο φορές την ημέρα για περιορισμένο χρονικό διάστημα.\nΑν και οι δύο ομάδες έφαγαν παρόμοια ποσότητα τροφής, τα ποντίκια υπό περιορισμό τροφής έτρεξαν σημαντικά περισσότερο. Τα ποντίκια που τροποποιήθηκαν γενετικά ώστε να μην έχουν γκρελίνη και ήταν υπό περιορισμένη διατροφή έτρεχαν λιγότερο από τα ποντίκια που είχαν ελεύθερη πρόσβαση, ωστόσο αυτό θα μπορούσε να αντιστραφεί με τη χορήγηση γκρελίνης.Τέλος, τα ποντίκια που είχαν ελεύθερη πρόσβαση σε τροφή και έλαβαν γκρελίνη έτρεξαν πολύ περισσότερο.\nΑυτά τα ευρήματα υποδεικνύουν ότι η γκρελίνη μπορεί να παίζει σημαντικό ρόλο στο κίνητρο τόσο για τη διατροφή όσο και για την άσκηση, όταν υπάρχουν προγράμματα περιορισμού της τροφής.\nΟ Tajiri ανέφερε ότι η πείνα, η οποία προωθεί την παραγωγή γκρελίνης, μπορεί επίσης να εμπλέκεται στην αύξηση των κινήτρων για εθελοντική άσκηση, όταν η σίτιση είναι περιορισμένη.\nΤελευταία ενημέρωση: Δευτέρα, 21 Οκτωβρίου 2019, 16:29


Victoria's Secret - Οι πιο εντυπωσιακές εμφανίσεις στο pink carpet : Celebrity News - yupiii.gr\nCelebrity News|09.11.2018 |18:30|\nΟι πιο εντυπωσιακές εμφανίσεις στο pink carpet\nΑκόμη ένα show της Victoria's Secret πραγματοποιήθηκε με επιτυχία και όπως κάθε χρόνο ήταν φαντασμαγορικό.\nΟι "Άγγελοι" επέστρεψαν στην Νέα Υόρκη και περπάτησαν στο catwalk με μοναδικά εσώρουχα ανάμεσά τους και εκείνα που σχεδίασε η Mary Katrantzou. Η Adriana Lima αποχαιρέτησε μετά από 18 επιτυχημένα χρόνια την οικογένεια της Victoria's Secret ενώ η Kendall Jenner ήταν χωρίς αμφιβολία η πρωταγωνίστρια της βραδιάς.\nΌπως κάθε χρόνο μετά το show ακολούθησε ένα after party όπου τα μοντέλα διασκέδασαν μαζί με τους φίλους και την οικογένειά τους. Η Gigi και η Bella Hadid, η Behati Prinsloo, η Josephine Skriver, η Romee Strijd και η Elsa Hosk άφησαν για λίγο τα φτερά τους και φωτογραφήθηκαν στο pink carpet με sexy glam looks.\nVictoria's Secret, fashion show, Μπέλα Χαντίντ, Τζίτζι Χαντίντ


«Τα γαλάζια μάτια της Ουκρανίας» και ο θρασύς Τούρκος επιτήδειος ουδέτερος - Σάββας Ιακωβίδης\nPosted on 27 Μαρτίου, 2022 29 Μαρτίου, 2022\n«Για τα τελευταία 10-15 χρόνια, η Τουρκία δεν ένιωσε την ανάγκη να επιλέξει μεταξύ της Δύσης και της Ανατολής ή μεταξύ των ΗΠΑ και της Ρωσίας. Η Τουρκία δεν ασκεί πλέον την εξωτερική πολιτική της στο πλαίσιο του Ψυχρού Πολέμου ή Ανατολή εναντίον δυτικών συμμαχιών» (Robert Ellis: Has Turkey Chosen a Side in the Russia-Ukraine Conflict? – 20/3/2022 – RIEAS).\nCategories: Πολιτικά Tags: ΕΡΝΤΟΓΑΝ, ΟΥΚΡΑΝΙΑ\n2 Replies to “«Τα γαλάζια μάτια της Ουκρανίας» και ο θρασύς Τούρκος επιτήδειος ουδέτερος”\nΟ/Η Δάνος Π. Σουκιούρογλου λέει:\n30 Μαρτίου, 2022 στις 12:57 πμ\nΠολύ στοχευμένο και αναλυτικό άρθρο για την από αιώνων τουρκική εξωτερική πολιτική, η οποία βασίζεται στην θρασύτητα και συνεχείς παράλογες απαιτήσεις τους. Όπως πάντοτε, και τώρα η τουρκία θα επιπλεύσει και θα κερδίσει αυτά που στοχεύει. Διερωτώμαι, έγραψε κάποιος κανένα βιβλίο ή διατριβή για την από δεκάδων χρόνων μαλθακότητα και ηττοπάθεια των Ελληνικών και Κυπριακών κυβερνήσεων; Δίοτι έτσι όπως πάμε θα χάσουμε πολύ περισσότερα. Και θα συνεχίζουμε να σφυρίζουμε κλέφτικα ”Πάλι με χρόνια και καιρούς…”\nΟ/Η Στέλιος Στυλιανού λέει:\n30 Μαρτίου, 2022 στις 9:27 πμ\nΟι Τούρκοι πολιτικοί, εν αντιθέσει με τους δικούς μας, είναι διεκδικητικοί και ως εκ τούτου ωφέλιμοι για την χώρα τους. Δυστυχώς, μεγάλη μερίδα των δικών μας, ανταγωνίζονται μεταξύ τους ποιος θα είναι πιο αρεστός στους ξένους και ας μην είναι ωφέλιμοι για την χώρα τους.


Δρόμοι υπάρχουν πολλοί. Δρόμος ΤΣΙΠΟΥΡΟΥ όμως, ΕΝΑΣ - iRun\nΣτο Ροδοχώρι Ημαθίας, το Σάββατο 30 Νοεμβρίου 2019, πραγματοποιήθηκε για 9η συνεχή χρονιά ο “ΔΡΟΜΟΣ του ΤΣΙΠΟΥΡΟΥ” με διοργανωτή τον Γ.Α.Σ. Ροδοχωρίου Νάουσας σε συνεργασία με το Τοπικό Πολιτιστικό Μορφωτικό σύλλογο «Οι Κομνηνοί», τον ΣΕΒΑΣ Νάουσας και “ενορχηστρωτή” τον Γιώργο Τσαγκερά.\nΦέτος για πρώτη φορά εγκαινιάστηκε ο αγώνας των 28,5 χλμ. σε μια όμορφη και ιστορική διαδρομή, στα κατατόπια των ανταρτών της δεκαετίας του ’40-’50! Σε αυτή ξεκίνησαν και τερμάτισαν με επιτυχία 36 δρομείς, οι οποίοι απόλαυσαν τα πανέμορφα χρώματα του φθινοπωρινού Βερμίου. Οι συμμετοχές σε όλες τις διαδρομές ξεπέρασαν τις 250.\nΗ πρώτες τριάδες των νικητών/νικητριών στα 28,5χλμ.:\nΜΥΛΩΝΙΔΗΣ ΑΝΑΣΤΑΣΙΟΣ / 3:01:02\nΤΣΙΛΙΓΙΑΝΝΗΣ ΓΕΩΡΓΙΟΣ / 3:01:03\nΧΑΡΙΣΙΑΔΗΣ ΕΜΜΑΝΟΥΗΛ / 3:07:48\n1. ΔΟΥΜΑ ΕΥΑΓΓΕΛΙΑ / 4:19:38\n2. ΔΗΜΗΤΡΙΟΥ ΑΘΗΝΑ / 4:23:26\n3. ΚΡΟΥΣΙΟΒΑΛΗ ΕΛΕΝΗ / 5:50:25\nΣτην κλασική διαδρομή των 15,7 χλμ. συμμετείχαν περισσότεροι από 140 δρομείς και πρώτοι τερμάτισαν οι:\nΑΜΑΝΑΤΙΔΗΣ ΑΓΓΕΛΟΣ / 39 1:04:36\nΦΡΑΓΚΟΥΛΗΣ ΑΓΓΕΛΟΣ / 1:08:01\nΠΑΡΜΑΚΗΣ ΧΡΗΣΤΟΣ / 1:11:31\nΠΑΠΑΘΑΝΑΣΙΟΥ ΒΑΡΒΑΡΑ / 29 1:26:53\nΓΡΗΓΟΡΙΑΔΟΥ ΜΑΚΡΙΝΑ / 1:32:54\nΜΑΤΖΕΡΙΔΟΥ ΕΥΘΥΜΙΑ / 1:34:42\nΚάθε χρόνο αρκετοί δρομείς επισκέπτονται το Ροδοχώρι για τον ιδιαίτερο αγώνα που έχει κατάληξη σε τσιπουροκάζανο (αποστακτήριο τσίπουρου) του χωριού με τους καθιερωμένους χορούς και τα τραγούδια με συνοδεία μουσικών οργανοπαιχτών και φυσικά άφθονου κρασιού και τσίπουρου προς αποκατάσταση!\nΤην εκδήλωση κάλυψε επίσης η Κρατική Τηλεόραση και την παρουσίασε ζωντανά στην πρωινή εκπομπή του Σαββάτου 30-11-2019 “Μαζί το Σαββατοκύριακο“.\n~ Το ρεπορτάζ της ΕΡΤ3 και του Μάκη Νασιάδη μας μεταφέρει το ιδιαίτερο κλίμα του αγώνα:\nΠερισσότερες φωτογραφίες και λεπτομέρειες μπορείτε να βρείτε τις επόμενες μέρες στην επίσημη ιστοσελίδα της διοργάνωσης: www.fiftymilersrun.com καθώς και στο facebook “Δρόμος του Τσίπουρου”.


Η γιορτή των ξωτικών από τους Φίλους του Καρναβαλιού\nΓια άλλη μια χρονιά οι Φίλοι Καρναβαλιού Νάουσας διοργανώνουν την Γιορτή των Ξωτικών\nΦούρνος Θανασούλη: το… σχολείο του κουραμπιέ! (video)\nΈνα μεγάλο σχολείο για μικρούς και μεγάλους μαθητές έχει γίνει ο φούρνος Θανασούλη. Την Τετάρτη το πρωί, τα σύγχρονα εργαστήριά του, επισκέφθηκαν οι μαθητές της Β' τάξη του 7ου Δημοτικού σχολείου Νάουσας συνοδευόμενοι από τη δασκάλα τους Αλεξία Βαλή. Ο Θέμης Θανασούλης, ακούραστος δάσκαλος, έδειξε στα παιδιά πως φτιάχνεται το αγαπημένο γλυκό των Χριστουγέννων, ο κουραμπιές.\nΤο καζάνι του Αλέκου στου Δαλαμάρα\nΟ γνωστός δημοσιογράφος και συγγραφέας Αλέκος Χατζηκώστας πραγματοποίησε το καθιερωμένο ετήσιο καζάνι του για φίλους και γνωστούς, το βράδυ της Παρασκευής.\n3-5 Πηγάδια: Μέχρι και την Τετάρτη 14 Οκτωβρίου μεγάλες προσφορές\nΤο χιονοδρομικό κέντρο των τεσσάρων εποχών τα "3-5 Πηγάδια" Νάουσας προετοιμάζεται πυρετωδώς για τη φετινή χειμερινή σεζόν και σας προσφέρει ετήσιες κάρτες σε προνομιακές τιμές!\nΣυγκεκριμένα, για ετήσιες κάρτες και την Τετάρτη 14 Οκτωβρίου 2015, μπορείτε να αγοράσετε τις ετήσιες κάρτες στις παρακάτω προνομιακές τιμές:


Παυλόπουλος: Να διορθωθεί η νομοθεσία για την άδικη φορολόγηση των ...\nΓΕΝΙΚΟΣ ΔΕΙΚΤΗΣ: 14:46 850,21 -0,67 -5,74 Τζίρος: 16,85 εκ€\nΠαρασκευή, 08-Φεβ-2019 15:31\nΠαυλόπουλος: Να διορθωθεί η νομοθεσία για την άδικη φορολόγηση των οργανισμών που προσφέρουν κοινωφελή υπηρεσία\nΤη διόρθωση της νομοθεσίας, ώστε "Το Χαμόγελο του Παιδιού" και αντίστοιχοι φορείς, που προσφέρουν έργο με κοινωνικό χαρακτήρα, να μην υπόκεινται στα ίδια φορολογικά βάρη με τα ιδιωτικά και νομικά πρόσωπα, ζήτησε ο Πρόεδρος της Δημοκρατίας κ. Προκόπης Παυλόπουλος κατά τα εγκαίνια του Πανελλήνιου Κέντρου Υπηρεσιών Υγείας και Κοινωνικής Φροντίδας του "Χαμόγελου".\nΣυγκεκριμένα, ο κ. Παυλόπουλος ανέφερε, ότι ο οργανισμός επωμίστηκε οικονομικά βάρη, που δεν του ανήκαν, ενώ μέσα στην κρίση "Το Χαμόγελο του Παιδιού" στήριξε όχι μόνο τα παιδιά, άλλα στην ουσία το κοινωνικό σύνολο και το κοινωνικό κράτος, που είχε μεγάλες ελλείψεις.\nΤο Πανελλήνιο Κέντρο Υπηρεσιών Υγείας και Κοινωνικής Φροντίδας του "Χαμόγελου" στον πέμπτο όροφο της Ομήρου 6, συντονίζει από σήμερα όλες τις σχετικές υπηρεσίες του οργανισμού. Παράλληλα, στεγάζει το Πολυΐατρείο, όπου λειτουργούν παιδιατρικό, οφθαλμολογικό και ωτορινολαρυγγολογικό ιατρείο.\nΌπως ανέφερε ο πρόεδρος του "Χαμόγελου", Κωστής Γιαννόπουλος, το Πολυΐατρείο βρίσκεται σε άμεση διασύνδεση, μεταξύ άλλων, με τα παιδιατρικά νοσοκομεία, τις κοινωνικές υπηρεσίες, το υπουργείο Υγείας, το ΕΚΕΠΥ, το ΕΚΑΒ και το ΚΕΕΛΠΝΟ. Οι εξετάσεις πραγματοποιούνται κατόπιν ραντεβού στα τηλέφωνα 2056, 2107483655 και 2107484010 και είναι δωρεάν.\nΣημειώνεται ότι πέρσι, περισσότεροι από 500 εθελοντές γιατροί και οδοντίατροι πρόσφεραν τις υπηρεσίες τους στην προληπτική ιατρική για λογαριασμό του οργανισμού. Συνολικά, στα 23 χρόνια το "Χαμόγελο" στάθηκε δίπλα σε 214.655 παιδιά με πρόβλημα υγείας. Στα εγκαίνια παρευρέθηκαν ο υπουργός Υγείας Ανδρέας Ξανθός και ο βουλευτής του ΣYΡΙΖΑ, Νίκος Μανιός.